c: application/epub+zip

text:
Nyimbo 99 ndi Pemphelo
jr mutu 15 ndime 13 mpaka 20 (Mph. 30)
Kuŵelenga Baibulo: Deuteronomo 19-22 (Mph. 10)
Na. 1: Deuteronomo 22:20-30 (Mph. 4 kapena zocepelapo)
Na. 2: Mmene Ucimo Umakhudzila Ubwenzi Wathu ndi Mulungu—rs tsa. 361 ndime 1–4(Mph. 5)
Na. 3: Kodi Baibulo Limati Ciani pa Nkhani Yopatukana?—lv tsa. 220 ndime 2-tsa. 221 (Mph. 5)
Nyimbo 12
Mph. 10: Funsani Mafunso Woyang’anila Nchito. Kodi kusamalila nchito yanu kumaphatikizapo ciani? Ndi zinthu ziti zimene mumayesetsa kucita mukamacezela kagulu ka ulaliki? Kodi amene ali m’kagulu angacite ciani kuti apindule kwambili ndi kucezetsa kwanu? Mumathandiza bwanji ofalitsa amene akufikilani kuti muwathandize pa mbali inayake ya ulaliki?
Mph. 20: “Kunola Luso Lathu mu Ulaliki—Kuonetsa Anthu Cidwi.” Kukambilana. Pambuyo pa kukambilana nkhaniyi, citani citsanzo ca mbali ziŵili. Mbali yoyamba, wofalitsa asaonetse cidwi kwa munthu amene akumugaŵila cofalitsa ca mwezi umenewo. Koma mbali yaciŵili, wofalitsa aonetse cidwi kwa munthu amene akumugaŵila cofalitsa.
Nyimbo 84 ndi Pemphelo
Cifukwa Cake Kuli Kofunika: Yesu anali kuganizila munthu aliyense payekha ndipo anali kuonetsa cikondi anthuwo. Mwacitsanzo, pa cocitika cina iye anazindikila kuti munthu amene anali wogontha akanacita manyazi kumucilitsila pa gulu la anthu. Conco pomucilitsa, iye anatenga munthuyo n’kucoka naye pa khamu la anthu ndi kupita naye pambali. (Maliko 7:31-35) Yesu anaganizilanso ophunzila ake mwa kupewa kuwaphunzitsa zinthu zambili pa nthawi imodzi, podziŵa kuti sakanazimvetsa. (Yoh. 16:12) Yesu amaonetsabe anthu cidwi ngakhale pamene ali pa udindo wake kumwamba. (2 Tim. 4:17) Monga otsatila a Kristu, tifunika kutengela citsanzo cake. (1 Pet. 2:21; 1 Yoh. 3:16, 18) Kuonjezela apo, ulaliki wathu ungakhale wogwila mtima ngati tionetsa cidwi mwininyumba mwa kuyesetsa kudziŵa mmene zinthu zilili kwa iye, zimene amakonda ndiponso zimene zimamudetsa nkhawa. Iye akazindikila kuti tikucita zinthu momuganizila, angamvetsele zimene tikulankhula naye. Koma tikamacita ngati tabwela kudzamuuza cabe uthenga kapena kumusiila cofalitsa, munthuyo sangamvetsele.
Yesezani kucita izi pa nthawi ya kulambila kwa pabanja. Mungacite citsanzo ca mmene wofalitsa angasinthile ulaliki kuti ugwilizane ndi zimene mwininyumba wanena.
Pa misonkhano ina yokonzekela ulaliki wakumunda, m’bale amene akutsogolela angakambe njila za mmene tingaonetsele ena cidwi.
Nyimbo 132 ndi Pemphelo
cl mutu 1 ndime 1 mpaka 9, ndi bokosi patsamba 3 (Mph. 30)
Kuŵelenga Baibulo: Deuteronomo 23-27 (Mph. 10)
Na. 1: Deuteronomo 25:17–26:10 (Mph. 4 kapena zocepelapo)
Na. 2: Zimene Baibulo Limanena pa Nkhani ya Moyo—rs tsa. 295 ndime 1–5 (Mph. 5)
Na. 3: Njila Yokhayo Yoyenela Kugwilitsila Nchito Magazi—bh tsa 131-133 ndime 17-19 (Mph. 5)
Nyimbo 118
Mph. 10: Bwenzi Lenileni Ndani? Kukambilana kozikidwa pa tukadoli twa pa Webusaiti yathu pa mutu wakuti What’s a Real Friend? (Pitani pa jw.org, ndi kuona polemba kuti BIBLE TEACHINGS > TEENAGERS.) Yambani ndi kuonelela vidiyo pamodzi ndi omvela. Ngati zimenezi n’zosatheka, kambitsilanani mfundo zimene zili m’bokosi lopezeka patsamba 29 ndi 30, m’buku lakuti Khalanibe m’Cikondi ca Mulungu. Kenako kambilanani pogwilitsila nchito mafunso awa: (1) Kodi bwenzi lenileni ndi munthu wotani? (2) Ndi zinthu ziti zimene mungaone mwa munthu amene mufuna kuti akhale bwenzi lanu? (3) Mungapeze bwanji bwenzi labwino? (4) Ndi zinthu ziti zimene mufunika kucita kuti mulimbitse ubwenzi wanu?
Mph. 10: Timadziŵika Cifukwa ca Cikondi. (Yohane 13:35) Kukambilana kocokela mu Buku la pacaka la 2014, tsamba 48, ndime 1, mpaka tsamba 49, ndime 3, ndi tsamba 69, ndime 1, mpaka tsamba 70, ndime 2. Pemphani omvela kuti anene zimene aphunzilapo.
Mph. 10: “Njila ina Yokondweletsa Ndiponso Yatsopano Yocitila Ulaliki Wapoyela.” Mafunso ndi mayankho. Ngati mpingo uli ndi malo amene pamapita anthu ambili, funsani woyang’anila nchito kuti afotokoze zimene mpingo wakonza ponena za ulaliki wapoyela. Ndiyeno pemphani omvela kuti asimbe zocitika za mu ulaliki umenewu.
Nyimbo 92 ndi Pemphelo
1. Kodi mipingo imene ili ndi malo amene pamapita anthu ambili ikulimbikitsidwa kucita ciani?
1 Mipingo imene ili ndi malo amene pamapita anthu ambili, ikulimbikitsidwa kupanga makonzedwe a ulaliki wapoyela pogwilitsila nchito mathebulo ndi mashelufu a mawilo. Ngati mukugwilitsila nchito shelufu ya mawilo, wofalitsa mmodzi ayenela kuimilila kapena kukhala pafupi ndi shelufu. Koma ofalitsa aŵili afunika kukhala pa thebulo la zofalitsa. Ofalitsa amene apatsidwa mbali yocita ulalikiwu, ayenela kukhala omasuka ndi aubwenzi kwa anthu. Ngati munthu wacita cidwi ndi cofalitsa, wofalitsa mmodzi angayambe makambilano mwa kufunsa kuti: “Kodi munaganizilapo zimene Baibulo limanena pa nkhani imeneyi?” Pamene wina akucita ulaliki wapoyela, wofalitsa mmodzi kapena aŵili angakhale pafupi ndi thebulo kapena shelufu ya zofalitsa.
2. Fotokozani cocitika coonetsa kufunika kocita ulaliki wapoyela pogwilitsila nchito thebulo kapena shelufu ya zofalitsa.
2 Ulaliki wapoyela wapangitsa kuti maphunzilo a Baibulo aculuke. Mwacitsanzo, mtsikana wina wa pa koleji atapatsidwa nchito zakuti acite, anasankha kulemba nkhani yokhudza Mboni za Yehova, koma sanapeze Nyumba ya Ufumu pafupi. Mlungu wotsatila, iye anaona thebulo la zofalitsa pa kolejipo. Kucoka nthawi imeneyo, mtsikanayo anayamba kuphunzila Baibulo ndipo tsopano ndi wofalitsa wobatizika komanso amatengako mbali pa nchito yolaliki poyela.
3. Kodi ofalitsa ena akhudzidwa bwanji ndi ulaliki wapoyela?
3 Mlongo wina amene anakondwela ndi kucita ulaliki wapoyela anati: “Anthu ena amaima pa shelufu ya zofalitsa ndi kutenga magazini atsopano. Ndipo ena sanamvepo za Mboni za Yehova. Ndikuona kuti njila imeneyi ndi yothandiza kuti anthu ambili afikilidwe.” Mlongo winanso anati: “Njila yatsopano yocitila ulaliki imeneyi ndi yokondweletsa, cifukwa anthu amabwela okha ngakhale kuti ali ndi cidwi cocepa.”
4. Ncifukwa ciani kuika thebulo kapena shelufu ya zofalitsa pa nthawi imodzimodzi ndi malo amodzimodzi mlungu uliwonse n’kofunika?
4 Zingakhale bwino kuika shelufu kapena thebulo la zofalitsa pa malo amodzi, masiku amodzimodzi ndi nthawi imodzimodzi mlungu uliwonse. Kucita zimenezi kumapangitsa anthu kuzoloŵela kuona zofalitsa ndipo m’kupita kwa nthawi io angayambe kukhala omasuka kufika ndi kufunsa mafunso kapena kutenga zofalitsa. Kodi mpingo wanu wapanga makonzedwe a ulaliki wapoyela? Ngati n’telo, mungatengeko mbali pa nchito yosangalatsa ndi yopindulitsa imeneyi mwa ‘kulengeza Ufumu wa Mulungu kwina kulikonse.’—Luka 9:60.
Nyimbo 131 ndi Pemphelo
cl mutu 1 ndime 10 mpaka 17, ndi bokosi patsamba 14 (Mph. 30)
Kuŵelenga Baibulo: Deuteronomo 28-31 (Mph. 10)
Na. 1: Deuteronomo 30:15–31:8 (Mph. 4 kapena zocepelapo)
Na. 2: Nyama Zili Ndi Moyo—rs tsa. 295 ndime 6–tsa. 296 ndime 5 (Mph. 5)
Na. 3: Kodi Mkristu Ayenela Kulandila Mankhwala Opangidwa Kucokela ku Tuzigawo Twamagazi?—lv tsa. 215-217 (Mph. 5)
Nyimbo 47
Mph. 10: “Gwilitsilani Nchito Webusaiti Yathu mu Ulaliki—‘Kuyankha Mafunso a m’Baibulo.’” Kukambilana. Fotokozani mafunso ena amene ayankhidwa m’cigawo ici ca Webusaiti yathu. (Pitani pa jw.org, ndi kuona polemba kuti BIBLE TEACHINGS > BIBLE QUESTIONS ANSWERED.) Citani citsanzo cacidule pogwilitsila nchito mfundo imodzi mwa mfundo za m’nkhaniyi. Pemphani omvela kuti anene njila zina za mmene angagwilitsile nchito cigawo cimeneci mu ulaliki.
Mph. 10: “Sindimupezanso Panyumba!” Kukambilana. Kambilanani kufunika kolimbikila ngati mwininyumba sakupezekanso panyumba.—Mat. 28:19, 20; Maliko 4:14, 15; 1 Akor. 3:6.
Mph. 10: “Cida Catsopano Cofufuzila.” Nkhani. Fotokozani malangizo a pa kamutu kakuti, “Poyambila Kufufuza” opezeka m’mau oyamba a Buku Lofufuzila Nkhani. Fotokozaninso mbali zosiyanasiyana za cida catsopano cimeneci. Ndiyeno citani citsanzo cacidule coonetsa wofalitsa akulankhula yekha pogwilitsila nchito buku limeneli.
Nyimbo 69 ndi Pemphelo
Pa jw.org pali cigawo cakuti “Bible Teachings” cimene cili ndi mbali yakuti, “Bible Questions Answered.” Kudziŵa bwino nkhani zimene anthu amakonda kufunsa kaŵilikaŵili, kudzatithandiza kuti tionetse Webusaiti yathu kwa eninyumba amene ali ndi cidwi ndi colinga coti apeze mayankho a m’Malemba pa funso limene angafunse. Tingagwilitsilenso nchito mafunso amenewa poyambitsa makambilano mu ulaliki. Tingayambe ndi funso limene limacititsa cidwi anthu ambili m’gawo lathu, kenako tingapemphe mwininyumba kuti akambe maganizo ake ndi kumuuza zimene Baibulo limanena pogwilitsila jw.org. Pambuyo pake, mufotokozeleni kapena muonetseni kumene mwapeza mayankho. Njila ina ndi kumulola kuti aŵelenge yekha yankho pa Webusaiti. Mkazi wa woyang’anila woyendela wina wakhala ndi zotsatilapo zabwino mwakunena kuti: “Anthu ambili amadabwa kuti, kodi Mulungu ndi amene amacititsa mavuto a anthu?’ Kodi mungakonde kudziŵa yankho lake m’masekondi 51 cabe?” Kenako amapempha munthuyo kuti amvetsele yankho limene anatenga pa intaneti ndi kuika pa pafoni. Iye amamaliza mwa kufotokoza nkhani 11 m’buku la Zimene Baibo Imaphunzitsa.
Kodi munalankhulapo mau amenewa ponena za munthu amene anaonetsa cidwi? Kuthilila mbeu ya coonadi imene munafesa kumakhala kovuta ngati munthuyo simum’peza. (1 Akor. 3:6) Nthawi zina, ofalitsa ozoloŵela ulaliki amalembela kalata munthu amene samupeza panyumba kapena amamulembela kapepala n’kukasiya munsi mwa citseko. Ofalitsa ena akaona kuti zidzakhala zovuta kupezanso munthuyo panyumba, amam’pempha nambala ya foni. Mungalembe ulendo wobweleza pamene mwafikila munthu amene munalalikila, kaya mocita kumulembela kalata, imelo, uthenga pafoni, kumulembela kapepala kapena kumutumila foni. Kucita zimenezi kungakulitse cidwi ca munthuyo ngakhale kuti sapezekapezeka panyumba.
Ofalitsa mamiliyoni ambili pa dziko lonse lapansi akhala akugwilitsila nchito bwino cida cofufuzila ca Watch Tower Publications Index. Koma cida cimeneci cikupezeka m’zinenelo zocepa cabe cifukwa cili ndi malifalensi ambili amene m’zinenelo zina mulibe. Conco, pakonzedwa Buku Lofufuzila Nkhani la Mboni za Yehova limene lamasulidwa m’zinenelo 170. Zofalitsa zimene zinaikidwa m’bukuli ndi zoyambila m’caka ca 2000. Buku Lofufuzila Nkhani limeneli silinasindikizidwe m’zinenelo zimene zili kale ndi buku la Index, koma laikidwa pa CD ya Watchtower Library ndi pa LAIBULALE YA PA INTANETI ya Watchtower. Buku Lofufuzila limeneli lidzakuthandizani kufufuza mayankho a mafunso a m’Baibulo ndiponso nkhani zina zimene mufuna. Lidzakuthandizaninso kukonzekela misonkhano ndi kulambila kwa pabanja.
Nyimbo 34 ndi Pemphelo
cl mutu 1 ndime 18 mpaka 23 (Mph. 30)
Kuŵelenga Baibulo: Deuteronomo 32-34 (Mph. 10)
Na. 1: Deuteronomo 32:22-35 (Mph. 4 kapena zocepelapo)
Na. 2: Munthu Akafa Mzimu Wake Kapena Kuti Moyo Wake Supitilizanso Kukhala Ndi Moyo—rs tsa. 297 ndime 1–tsa. 299 ndime 3 (Mph. 5)
Na. 3: Kucita Cigololo Ndi Kucimwila Mulungu—lv tsa. 128-129 ndime 16-19 (Mph. 5)
Nyimbo 128
Mph. 10: Kugaŵila Magazini mu December. Kukambilana. Citani zitsanzo zitatu pogwilitsila nchito maulaliki acitsanzo amene ali pa tsamba lino. Pambuyo pa citsanzo ciliconse, pemphani omvela kuti akambe cifukwa cake nkhaniyo idzakhala yogwila mtima m’gawo lanu.
Mph. 10: Zosoŵa za pampingo.
Mph. 10: Kodi Tinacita Zotani? Kukambilana. Pemphani ofalitsa kuti akambe mmene anapindulila pogwilitsila nchito mfundo za m’nkhani yakuti “Kunola Luso Lathu mu Ulaliki—Kuonetsa Anthu Cidwi.” Pemphani omvela kuti asimbe zocitika zabwino za mu ulaliki.
Nyimbo 119 ndi Pemphelo
▪ November ndi December: Gaŵilani buku la mutu wakuti Zimene Baibo Imaphunzitsa M’ceni-ceni kapena gaŵilani kalikonse ka tumapepala twauthenga utu: Kodi Baibo Mumaiona Bwanji?, Kodi Zinthu Zidzakhala Bwanji Mtsogolo?, Kodi Cofunika N’ciani Kuti Banja Likhale Lamtendele?, Kodi Ndani Maka-maka Amene Akulamulila Dzikoli?, Kodi Mavuto Adzathadi?, ndi kakuti Kodi N’zoona Kuti Akufa Angakhalenso ndi Moyo? January ndi February: Gaŵilani kabuku kakuti, Uthenga Wabwino Wocokela kwa Mulungu.
“Tikukambilana mwacidule ndi anthu za boma labwino. Kodi muganiza kuti pali boma limene lingathetse mavuto monga ciwawa ndi kupanda cilungamo?” Yembekezani ayankhe. Kumbutsani mwininyumba kuti m’Pemphelo la Ambuye, Yesu anaphunzitsa otsatila ake kupemphela kuti boma labwino libwele. Boma limenelo ndi Ufumu wa Mulungu. Muonetseni kumbuyo kwa Nsanja ya Mlonda ya November-December ndi kukambilana nkhani imene ili pansi pa funso loyamba ndi kuŵelenga naye lemba limodzi losagwidwa mau. Kenako mugaŵileni magazini ndi kupangana naye kuti mukabwelenso kudzakambilana funso lotsatila.
“Kodi muganiza kuti anthu adzaononga dziko lapansi kothelatu? [Yembekezani ayankhe.] Ngakhale kuti anthu sangakwanitse kukonza zimene io aononga padzikoli, Baibulo limanena kuti Mulungu adzakonza ndipo amafunitsitsa kucita zimenezo. Onani mau olimbikikitsa awa opezeka pa Salimo 65:9. [Ŵelengani.] Magazini iyi ya Nsanja ya Mlonda ikufotokoza mmene Mulungu adzakonzela zinthu padzikoli ndi zimene ifeyo tiyenela kucita kuti tidzalandile madalitso mtsogolo pano padziko lapansi. Kodi ndingakusiileni magaziniyi?”
“Tikuceza ndi anansi athu mwacidule cifukwa ca nkhawa imene anthu ali nayo pa matenda a maganizo amene afala. Malinga ndi kunena kwa bungwe lowona zaumoyo pa dziko lonse, munthu mmodzi pa anthu anai alionse amavutika ndi matenda amenewa. Kodi muganiza kuti matenda a maganizo akufala kwambili? [Yembekezani ayankhe.] Baibulo limatipatsa ciyembekezo cakuti, moyo mtsogolo udzakhala wopanda matenda kapena zopweteka zilizonse. [Ŵelengani Civumbulutso 21:3, 4.] Magazini iyi ifotokoza zinthu zocepa zimene aliyense ayenela kudziŵa pa nkhani ya matenda a maganizo.”
1 2 3 4
^ (Deut 19:1-22:30) “Yehova Mulungu wako akadzawononga mitundu ya m’dziko limene Yehova Mulungu wako akukupatsa, iwe n’kuwalandadi dzikolo ndi kukhala m’mizinda yawo ndi m’nyumba zawo, 2 udzadzipatulire mizinda itatu pakati pa dziko limene Yehova Mulungu wako akukupatsa kuti likhale lako. 3 Udzadzilambulire njira yopita kumizindayo ndipo udzagawe dziko limene Yehova Mulungu wako wakupatsa kuti likhale lako. Dzikolo udzaligawe m’zigawo zitatu. Wopha munthu azithawira kumizinda imeneyo. 4 “Nkhani ya munthu wopha mnzake amene angathawire kumeneko kuti akhale ndi moyo, izikhala yotere: Akapha munthu mosadziwa ndipo sanali kudana naye, 5 kapena akapita ndi mnzake kuthengo kukafuna nkhuni, ndipo wakweza dzanja lake kuti adule mtengo ndi nkhwangwa koma nkhwangwayo yaguluka mumpini wake n’kukantha mnzake ndi kumupha, wopha mnzakeyo azithawira ku umodzi mwa mizinda imeneyi kuti akhale ndi moyo. 6 Akapanda kutero, wobwezera magazi angathamangitse wopha munthuyo ndi kum’peza, chifukwa mtunda ndi wautali. Pamenepo angamukanthe ndi kumupha chifukwa chakuti mtima wake ndi wodzaza ndi ukali, ngakhale kuti wopha mnzake mwangoziyo sanayenere kufa chifukwa sanali kudana naye. 7 N’chifukwa chake ndikukulamula kuti, ‘Udzipatulire mizinda itatu.’ 8 “Yehova Mulungu wanu akadzafutukula dera lanu malinga ndi zimene analumbirira makolo anu, n’kukupatsani dziko lonse limene analonjeza makolo anu kuti adzawapatsa, 9 chifukwa chakuti mwasunga malamulo onsewa amene ndikukupatsani lero mwa kuwatsatira, kuti muzikonda Yehova Mulungu wanu ndi kuyenda m’njira zake nthawi zonse, pamenepo mudzawonjezere mizinda inanso itatu pa mizinda imeneyi, 10 kuti musakhetse magazi a munthu wosalakwa pakati pa dziko lanu limene Yehova Mulungu wanu akukupatsani monga cholowa, kotero kuti musakhale ndi mlandu wa magazi. 11 “Koma pakakhala munthu wodana ndi mnzake amene wabisalira ndi kuukira mnzakeyo panjira n’kumukantha ndipo wafa, iye n’kuthawira ku umodzi mwa mizinda imeneyi, 12 akulu a mumzinda wakwawo azitumiza anthu kukam’tenga kumeneko, ndipo azim’pereka m’manja mwa wobwezera magazi kuti afe ndithu. 13 Diso lako lisamumvere chisoni ndipo uzichotsa mlandu wa magazi a munthu wosalakwa mu Isiraeli kuti zinthu zikuyendere bwino. 14 “Usasunthe zizindikiro za malire a mnzako, makolo anu ataika kale malire a cholowa chimene udzalandira, m’dziko limene Yehova Mulungu wako akukupatsa kuti ulitenge kukhala lako. 15 “Munthu akachita tchimo, mboni imodzi si yokwanira kutsimikizira kuti wachitadi cholakwacho kapena tchimo lililonse. Muzitsimikizira nkhaniyo mutamva umboni wapakamwa pa mboni ziwiri kapena zitatu. 16 Munthu akakonzera mnzake chiwembu mwa kupereka umboni wonama wakuti waphwanya lamulo, 17 anthu awiri otsutsanawo aziima pamaso pa Yehova, pamaso pa ansembe ndi oweruza amene aziweruza masiku amenewo. 18 Pamenepo oweruza azifufuza nkhaniyo mosamala. Mboniyo ikapezeka kuti ndi yonama ndipo yaneneza m’bale wake mlandu wonama, 19 muziichitira zimene inafuna kuti zichitikire m’bale wakezo, ndipo muzichotsa woipayo pakati panu. 20 Chotero ena onse adzamva ndi kuchita mantha, ndipo sadzachitanso choipa chilichonse ngati chimenechi pakati panu. 21 Diso lako lisamumvere chisoni. Pazikhala moyo kulipira moyo, diso kulipira diso, dzino kulipira dzino, dzanja kulipira dzanja, phazi kulipira phazi.
20 “Mukapita kunkhondo kukamenyana ndi adani anu, musachite nawo mantha mukaona kuti ali ndi mahatchi ndi magaleta ankhondo, ndiponso mukaona kuti adani anuwo ndi ochuluka kwambiri kuposa inu. Yehova Mulungu wanu, amene anakutulutsani m’dziko la Iguputo ali ndi inu. 2 Mukayandikira kuti mumenyane nawo, wansembe azifika pafupi nanu ndi kulankhula ndi anthu 3 kuti, ‘Mverani Aisiraeli inu. Lero mukuyandikira adani anu kuti mumenyane nawo. Mitima yanu isachite mantha. Musaope ndipo musathawe mwamantha kapena kunjenjemera chifukwa cha iwo, 4 chifukwa Yehova Mulungu wanu akuyenda limodzi nanu kuti akumenyereni nkhondo ndi kukupulumutsani kwa adani anu.’ 5 “Atsogoleri nawonso azilankhula ndi anthuwo kuti, ‘Kodi pali amene wamanga nyumba yatsopano koma sanaitsegulire? Achoke ndi kubwerera kunyumba yakeyo, kuopera kuti angafe pankhondo, ndipo munthu wina angatsegulire nyumbayo. 6 Kodi pali amene walima munda wa mpesa koma sanayambe kukolola zipatso zake? Achoke ndi kubwerera kunyumba yake, kuopera kuti angafe pankhondo ndipo munthu wina angakolole za m’munda wakewo. 7 Kodi pali amene analonjeza mkazi kuti adzamukwatira ndipo sanamutenge? Achoke ndi kubwerera kunyumba yake, kuopera kuti angafe pankhondo ndipo mwamuna wina angatenge mkaziyo.’ 8 Ndiyeno atsogoleri apitirize kulankhula ndi anthuwo kuti, ‘Kodi pali wamantha ndi wosalimba mtima? Achoke ndi kubwerera kunyumba yake, kuti angachititse mantha mitima ya abale ake ngati mmene wachitira mtima wake.’ 9 Atsogoleriwo akamaliza kulankhula ndi anthu, azisankha akulu a magulu ankhondo oti akhale patsogolo pa anthuwo. 10 “Mukayandikira mzinda kuti mumenyane nawo, muzilengeza kumzindawo mfundo za mtendere. 11 Ndiyeno ngati mzindawo wakupatsani yankho la mtendere ndipo akutsegulirani zipata zake, pamenepo anthu onse opezeka mmenemo azikhala anu kuti azikugwirirani ntchito yaukapolo. Iwo azikutumikirani. 12 Koma ngati mzindawo sukukhazikitsa mtendere ndi inu, ndipo ukuchita nanu nkhondo, moti inuyo mwauzungulira, 13 Yehova Mulungu wanu adzaupereka ndithu m’manja mwanu, ndipo zikatero muzipha mwamuna aliyense ndi lupanga. 14 Koma musaphe akazi, ana aang’ono, ziweto ndi chilichonse chopezeka mumzindawo. Muzifunkha zinthu zonse za mumzindawo ndipo muzidya zimene mwafunkha kwa adani anu amene Yehova Mulungu wanu wakupatsani. 15 “Muzichita zimenezi ndi mizinda yonse yakutali kwambiri ndi inu imene siili pakati pa mizinda ya mitundu iyi. 16 Mizinda yokhayi ya anthu awa a mitundu ina imene Yehova Mulungu wanu akukupatsani monga cholowa, ndi imene simuyenera kusiyamo chilichonse chopuma chili chamoyo, 17 chifukwa muyenera kuwawononga ndithu. Mukawononge Ahiti, Aamori, Akanani, Aperezi, Ahivi ndi Ayebusi, monga mmene Yehova Mulungu wanu anakulamulirani. 18 Mukawawononge kuti asakakuphunzitseni kuchita zinthu zawo zonse zonyansa zimene achitira milungu yawo, kuti mungachimwire Yehova Mulungu wanu. 19 “Mukazungulira mzinda kwa masiku ambiri mwa kumenyana nawo kuti muulande, musawononge mitengo yake mwa kuisamulira nkhwangwa. Muyenera kudya zipatso za mitengoyo, chotero simuyenera kuidula. Kodi mtengo wa m’munda ndi munthu kuti muwuukire? 20 Mungathe kuwononga mtengo wokhawo umene mukuudziwa kuti subereka zipatso zakudya. Mtengo woterowo mungaudule ndi kumangira mpanda wozungulira mzinda wa adani umene ukuchita nanu nkhondo, kufikira mzindawo utagwa.
21 “Ukapeza munthu wakufa pathengo, m’dziko limene Yehova Mulungu wako akukupatsa kuti ulitenge kukhala lako, ndipo amene wapha munthuyo sakudziwika, 2 akulu ndi oweruza anu azipita kukayeza mtunda kuchokera pamene pali munthu wakufayo kukafika kumizinda yonse yozungulira malo amene munthuyo wapezekapo. 3 Ndipo azipeza mzinda umene uli pafupi ndi malo amene munthu wophedwayo wapezeka. Pamenepo akulu a mzinda wapafupiwo azitenga ng’ombe yaing’ono yaikazi imene sanaigwiritsepo ntchito, imene sinasenzepo goli n’kukoka chilichonse. 4 Pamenepo akulu a mzindawo azitenga ng’ombeyo ndi kutsikira nayo kuchigwa chokhala ndi madzi ndithu, chigwa chimene sichinalimidwepo kapena kubzalidwa mbewu. Akafika kumeneko aziipha mwa kuithyola khosi. 5 “Ansembe, ana a Levi, azifika pafupi chifukwa ndi amene Yehova Mulungu wanu wawasankha kuti am’tumikire ndi kudalitsa m’dzina la Yehova. Iwo ndiwo ayenera kuthetsa mkangano uliwonse wokhudza choipa chilichonse chimene chachitika. 6 Ndiyeno akulu onse a mzinda umene uli pafupi ndi munthu wophedwayo azisamba m’manja pamwamba pa ng’ombe imene yathyoledwa khosi m’chigwa ija. 7 Pamenepo aziyankha kuti, ‘Manja athu sanakhetse magazi awa, ndiponso maso athu sanaone magaziwa akukhetsedwa. 8 Musawerengere anthu anu Aisiraeli mlanduwu, anthu amene munawawombola, inu Yehova, ndipo musaike mlandu wa magazi osalakwa pakati pa anthu anu Aisiraeli.’ Akatero mlandu wa magaziwo usakhale pa iwo. 9 Ndipo inuyo mudzachotsa mlandu wa magazi a munthu wosalakwa pakati panu, chifukwa mudzakhala mutachita choyenera pamaso pa Yehova. 10 “Ukapita kunkhondo kukamenyana ndi adani ako, ndipo Yehova Mulungu wako wawapereka m’manja mwako, iwe n’kuwagwira ndi kuwatenga, 11 ndipo pakati pa anthu ogwidwawo waonapo mkazi wamaonekedwe okongola ndipo wakopeka naye ndi kum’tenga kuti akhale mkazi wako, 12 pamenepo uzim’tenga ndi kulowa naye m’nyumba yako. Kenako azimeta tsitsi lake ndi kusamalira zikhadabo zake. 13 Azisintha chovala chimene anavala pamene anali kugwidwa ndipo akhale m’nyumba mwako ndi kulira maliro a bambo ake ndi a mayi ake kwa mwezi wathunthu. Kenako umutenge kukhala mkazi wako. Akhale mkwatibwi wako ndipo ugone naye. 14 Ndiyeno ngati sukusangalala naye uzimulola kuchoka ngati iyenso akuvomereza, koma uonetsetse kuti usamugulitse ndi ndalama. Usam’chitire nkhanza pambuyo poti wamunyazitsa. 15 “Mwamuna akakhala ndi akazi awiri, wina wokondedwa ndi wina wosakondedwa, ndipo onse awiri, wokondedwa ndi wosakondedwayo, abereka ana aamuna ndi mwamunayo, koma mwana wa mkazi wosakondedwayo ndiye woyamba kubadwa, 16 tsiku limene adzagawa zinthu zake monga cholowa kwa ana ake aamuna, sadzaloledwa kutenga mwana wamwamuna wa mkazi wokondedwa uja ngati mwana wake woyamba kubadwa m’malo mwa mwana wamwamuna wa mkazi wosakondedwayo, amene ndiyedi woyamba kubadwa. 17 Pakuti ayenera kuvomereza kuti mwana wamwamuna wa mkazi wake wosakondedwayo ndiye woyamba kubadwa. Azivomereza mwa kum’patsa magawo awiri pa chilichonse chimene ali nacho, chifukwa mwanayo ndiye chiyambi cha mphamvu zake zobereka. Mwana ameneyo ndiye woyenera kulandira udindo wa mwana woyamba kubadwa. 18 “Munthu akakhala ndi mwana wamwamuna wosamvera ndi wopanduka, amene samvera mawu a bambo ake kapena a mayi ake, ndipo amulangiza koma sawamvera, 19 bambo ake ndi mayi ake azimugwira ndi kubwera naye kwa akulu, kuchipata cha mzinda umene akukhala, 20 ndipo aziuza akulu a mzindawo kuti, ‘Mwana wathuyu ndi wosamvera ndiponso ndi wopanduka. Iye samvera mawu athu ndipo ndi wosusuka ndiponso ndi chidakwa.’ 21 Pamenepo amuna onse a mumzinda wawo azim’ponya miyala ndi kumupha. Muzichotsa woipayo pakati panu, ndipo Aisiraeli onse adzamva ndi kuchita mantha kwambiri. 22 “Pakakhala munthu amene wachita tchimo loyenera chiweruzo choti aphedwe, ndiyeno munthuyo waphedwa, ndipo wam’pachika pamtengo, 23 mtembo wake usakhale pamtengopo usiku wonse, koma uzionetsetsa kuti wamuika m’manda tsiku lomwelo, chifukwa aliyense wopachikidwa pamtengo ndi wotembereredwa ndi Mulungu. Usaipitse nthaka yako imene Yehova Mulungu wako akukupatsa monga cholowa.
22 “Ukaona ng’ombe kapena nkhosa ya m’bale wako ikusochera usaisiye mwadala. Uziikusa ndithu ndi kuipititsa kwa m’bale wako. 2 Ngati mwiniwake sakhala pafupi ndi iwe ndiponso sukumudziwa, uzitengera chiwetocho kunyumba yako. Uzisunga chiwetocho kufikira mwiniwakeyo atafika kudzachifufuza ndipo uzim’bwezera. 3 Uzichitanso chimodzimodzi ndi bulu wa m’bale wako, nsalu yake, kapena chilichonse chimene m’bale wako wataya iwe n’kuchipeza. Suyenera kungozisiya osazitola. 4 “Ukaona bulu wa m’bale wako kapena ng’ombe yake itagwa pamsewu usailekerere. Uzim’thandiza m’bale wako mwa kuidzutsa. 5 “Mkazi asavale chovala cha mwamuna ndipo mwamuna asavale chovala cha mkazi, pakuti aliyense wochita zimenezi ndi wonyansa kwa Yehova Mulungu wanu. 6 “Ukapeza chisa cha mbalame mumtengo kapena pansi, muli ana kapena mazira, make atafungatira ana kapena mazirawo, usatenge make ndi ana omwe. 7 Uonetsetse kuti wapitikitsa make, koma anawo ungathe kuwatenga. Uzichita zimenezi kuti zinthu zikuyendere bwino ndiponso kuti utalikitse masiku a moyo wako. 8 “Ukamanga nyumba yatsopano uzimanganso kampanda padenga la nyumbayo kuopera kuti ungaike mlandu wa magazi panyumba yako ngati munthu atagwa kuchokera padengapo. 9 “M’munda wako wa mpesa usabzalemo mbewu zamitundu iwiri, kuopera kuti ungakakamizike kupereka zokolola zako zonse ndi mphesa zako kumalo opatulika. 10 “Usamange ng’ombe ndi bulu kuti uzilimitse pamodzi. 11 “Usavale chovala chimene anachiwomba mophatikiza ubweya wa nkhosa ndi ulusi wa thonje. 12 “Uzimanga mphonje m’makona anayi a chovala chako. 13 “Mwamuna akatenga mkazi ndi kugona naye koma sakum’kondanso, 14 ndipo akumuimba mlandu wochita zinthu zonyansa ndi zochititsa manyazi, mwakuti wamuipitsira mbiri yake ponena kuti, ‘Ine ndinatenga mkazi uyu ndi kugona naye, koma sindinapeze umboni uliwonse woti anali namwali.’ 15 Pamenepo bambo ndi mayi a mtsikanayo azibweretsa umboni wosonyeza kuti mtsikanayo anali namwali kwa akulu a mzinda kuchipata cha mzindawo. 16 Bambo a mtsikanayo aziuza akuluwo kuti, ‘Ine ndinapereka mwana wa mkazi kwa mwamuna uyu kuti akhale mkazi wake ndipo akumuda. 17 Pano akumuimba mlandu wochita zinthu zonyansa ndi zochititsa manyazi kuti: “Ndaona kuti palibe umboni wosonyeza kuti mwana wanuyu anali namwali.” Koma nawu umboni wa unamwali wa mwana wanga.’ Pamenepo azifunyulula chofunda pamaso pa akulu a mzinda. 18 Ndiyeno akulu a mzindawo azigwira mwamunayo ndi kum’langa. 19 Akatero azimulipiritsa masekeli 100 asiliva, ndipo azipereka ndalamazo kwa bambo a mtsikanayo chifukwa waipitsa mbiri ya namwali wa mu Isiraeli. Mtsikanayo apitirize kukhala mkazi wake ndipo sadzaloledwa kumusiya ukwati masiku onse a moyo wake. 20 “Koma zimenezi zikatsimikizika kuti ndi zoona, palibedi umboni wa unamwali wa mtsikanayo, 21 azim’bweretsa mtsikanayo pakhomo la nyumba ya bambo ake ndipo amuna a mumzindawo azim’ponya miyala kuti afe, chifukwa wachita chinthu chopusa ndi chochititsa manyazi mu Isiraeli, mwa kuchita uhule m’nyumba ya bambo ake. Motero muzichotsa woipayo pakati panu. 22 “Mwamuna akapezeka akugona ndi mkazi wa mwiniwake, mwamuna ndi mkaziyo, onsewo azifera pamodzi. Mwamuna wogona ndi mkaziyo ndiponso mkaziyo azifera pamodzi. Motero uzichotsa oipawo mu Isiraeli. 23 “Pakakhala namwali wolonjezedwa kukwatiwa, ndipo mwamuna wina wam’peza mumzinda ndi kugona naye, 24 onsewo muziwabweretsa kuchipata cha mzindawo ndi kuwaponya miyala kuti afe. Mtsikanayo afe chifukwa chakuti sanakuwe mumzindawo ndipo mwamunayo afe chifukwa waipitsa mkazi wa mnzake. Motero muzichotsa oipawo pakati panu. 25 “Koma ngati mwamunayo wapeza mtsikana wolonjezedwa kukwatiwayo kuthengo ndipo wamugwira ndi kugona naye, mwamunayo afe yekha. 26 Mtsikanayo musam’chite chilichonse. Iye sanachite tchimo loyenera imfa, chifukwa mlanduwu ukufanana ndi wa munthu amene waukira mnzake ndi kumupha, kuchotsa moyo wake. 27 Popeza kuti anam’peza kuthengo, mtsikana wolonjezedwa kukwatiwayo anakuwa, koma panalibe womulanditsa. 28 “Mwamuna akapeza ndi kugwira mtsikana, namwali wosalonjezedwa kukwatiwa, n’kugona naye ndipo onsewo agwidwa, 29 mwamunayo azipereka masekeli 50 asiliva kwa bambo a mtsikanayo, ndipo akhale mkazi wake chifukwa chakuti wamunyazitsa. Sadzaloledwa kumusiya ukwati masiku onse a moyo wake. 30 “Pasapezeke mwamuna aliyense wotenga mkazi wa bambo ake kuopera kuti angavule bambo akewo.
^ (Deut 22:20-30) “Koma zimenezi zikatsimikizika kuti ndi zoona, palibedi umboni wa unamwali wa mtsikanayo, 21 azim’bweretsa mtsikanayo pakhomo la nyumba ya bambo ake ndipo amuna a mumzindawo azim’ponya miyala kuti afe, chifukwa wachita chinthu chopusa ndi chochititsa manyazi mu Isiraeli, mwa kuchita uhule m’nyumba ya bambo ake. Motero muzichotsa woipayo pakati panu. 22 “Mwamuna akapezeka akugona ndi mkazi wa mwiniwake, mwamuna ndi mkaziyo, onsewo azifera pamodzi. Mwamuna wogona ndi mkaziyo ndiponso mkaziyo azifera pamodzi. Motero uzichotsa oipawo mu Isiraeli. 23 “Pakakhala namwali wolonjezedwa kukwatiwa, ndipo mwamuna wina wam’peza mumzinda ndi kugona naye, 24 onsewo muziwabweretsa kuchipata cha mzindawo ndi kuwaponya miyala kuti afe. Mtsikanayo afe chifukwa chakuti sanakuwe mumzindawo ndipo mwamunayo afe chifukwa waipitsa mkazi wa mnzake. Motero muzichotsa oipawo pakati panu. 25 “Koma ngati mwamunayo wapeza mtsikana wolonjezedwa kukwatiwayo kuthengo ndipo wamugwira ndi kugona naye, mwamunayo afe yekha. 26 Mtsikanayo musam’chite chilichonse. Iye sanachite tchimo loyenera imfa, chifukwa mlanduwu ukufanana ndi wa munthu amene waukira mnzake ndi kumupha, kuchotsa moyo wake. 27 Popeza kuti anam’peza kuthengo, mtsikana wolonjezedwa kukwatiwayo anakuwa, koma panalibe womulanditsa. 28 “Mwamuna akapeza ndi kugwira mtsikana, namwali wosalonjezedwa kukwatiwa, n’kugona naye ndipo onsewo agwidwa, 29 mwamunayo azipereka masekeli 50 asiliva kwa bambo a mtsikanayo, ndipo akhale mkazi wake chifukwa chakuti wamunyazitsa. Sadzaloledwa kumusiya ukwati masiku onse a moyo wake. 30 “Pasapezeke mwamuna aliyense wotenga mkazi wa bambo ake kuopera kuti angavule bambo akewo.
^ (Deut 23:1-27:26) “Mwamuna wofulidwa mwa kuphwanya mavalo ake kapena woduka maliseche asalowe mumpingo wa Yehova. 2 “Mwana wapathengo asalowe mumpingo wa Yehova. Ana ake asalowe mumpingo wa Yehova kufikira m’badwo wa 10. 3 “Muamoni kapena Mmowabu asalowe mumpingo wa Yehova. Ana awo asalowe mumpingo wa Yehova kufikira m’badwo wa 10, ngakhalenso mpaka kalekale. 4 Chifukwa chake n’chakuti, sanakuthandizeni ndi mkate ndi madzi pamene munali pa ulendo mutatuluka mu Iguputo, ndiponso chifukwa chakuti analemba ganyu Balamu mwana wa Beori, amene kwawo ndi ku Petori ku Mesopotamiya kuti akutemberereni. 5 Yehova Mulungu wanu sanafune kumvera Balamu, m’malomwake Yehova Mulungu wanu anakusinthirani temberero kukhala dalitso, chifukwa Yehova Mulungu wanu anakukondani. 6 Musachite kanthu kowathandiza kupeza mtendere ndi chitukuko masiku onse a moyo wanu, mpaka kalekale. 7 “Usaipidwe ndi Mwedomu, chifukwa ndi m’bale wako. “Usaipidwe ndi Mwiguputo, chifukwa unali mlendo m’dziko lawo. 8 Ana awo a m’badwo wachitatu angalowe mumpingo wa Yehova. 9 “Ukamanga msasa kuti umenyane ndi adani ako, uzidzipatula ku choipa chilichonse. 10 Pakati panu pakakhala mwamuna amene sali woyera chifukwa cha chodetsa chochitika usiku, azipita kunja kwa msasa. Asalowe mumsasamo. 11 Madzulo asambe ndipo dzuwa likalowa angathe kulowa mumsasa. 12 Muzikhala ndi malo obisika kunja kwa msasa kumene muzipita. 13 Uzikhalanso ndi chokumbira pamodzi ndi zida zako. Ndiyeno podzithandiza kunja kwa msasa, uzikumba dzenje ndi chokumbiracho ndipo ukamaliza kudzithandiza uzitembenuka ndi kufotsera zoipazo. 14 Pakuti Yehova Mulungu wanu akuyendayenda mumsasa wanu kuti akulanditseni ndi kupereka adani anu m’manja mwanu. Choncho msasa wanu uzikhala woyera, kuti asaone choipa chilichonse pakati panu ndi kutembenuka n’kuleka kuyenda nanu limodzi. 15 “Kapolo akathawira kwa iwe kuchokera kwa mbuye wake, usam’bweze kwa mbuye wakeyo. 16 Apitirize kukhala ndi iwe pakati panu, pamalo alionse amene iye angasankhe mu umodzi mwa mizinda yanu, kulikonse kumene wakonda. Usamamuzunze. 17 “Mwana wamkazi aliyense wachiisiraeli asakhale hule wa pakachisi, ndiponso mwana wamwamuna aliyense wachiisiraeli asakhale hule wa pakachisi. 18 Usabweretse malipiro a hule kapena malipiro a galu m’nyumba ya Yehova Mulungu wako kuti ukwaniritse lonjezo lililonse, chifukwa zonsezo ndi zonyansa kwa Yehova Mulungu wako. 19 “M’bale wako usamulipiritse chiwongoladzanja pa ndalama, chakudya kapena chilichonse chimene munthu angafunepo chiwongoladzanja. 20 Mlendo ungamulipiritse chiwongoladzanja, koma m’bale wako usamulipiritse chiwongoladzanja, kuti Yehova Mulungu wako akudalitse pa zochita zako zonse m’dziko limene ukupita kukalitenga kukhala lako. 21 “Ukapereka lonjezo kwa Yehova Mulungu wako usachedwe kulikwaniritsa kuopera kuti ungachimwe, chifukwa Yehova Mulungu wako adzafuna ndithu kuti ukwaniritse chimene walonjezacho. 22 Koma ukapanda kulonjeza, sunachimwe. 23 Uzisunga mawu a pakamwa pako ndipo uzikwaniritsa lonjezo limene unapereka kwa Yehova Mulungu wako monga nsembe yaufulu. Uzichita zimenezi chifukwa unalonjeza ndi pakamwa pako. 24 “Ukapita m’munda wa mpesa wa mnzako uzidya mphesa kungoti ukhute pa nthawiyo, koma usaike zina m’chotengera chako. 25 “Ukalowa m’munda wa tirigu wa mnzako, uzipulula ndi dzanja lako tirigu yekhayo amene wacha, koma usamwete tirigu wa mnzako ndi chikwakwa.
24 “Mwamuna akatenga mkazi kuti akhale mkazi wake, ndiyeno ngati mkaziyo sanamusangalatse chifukwa wam’peza ndi vuto linalake, azimulembera kalata yothetsera ukwati ndi kum’patsa m’manja mwake, n’kumuchotsa panyumba pake. 2 Pamenepo mkaziyo azituluka m’nyumba ya mwamunayo ndi kukakhala mkazi wa mwamuna wina. 3 Mwamuna wachiwiriyu akadana nayenso mkaziyo ndipo wamulembera kalata yothetsera ukwati n’kuiika m’manja mwake ndi kum’chotsa panyumba pake, kapena ngati mwamuna wachiwiriyu amene anam’tenga kukhala mkazi wake wamwalira, 4 mwamuna woyamba amene anam’chotsa uja sadzaloledwa kum’tenganso kuti akhale mkazi wake pambuyo poti waipitsidwa. Kuchita zimenezo n’konyansa pamaso pa Yehova, chotero usachimwitse dziko limene Yehova Mulungu wako akukupatsa monga cholowa. 5 “Mwamuna akatenga mkazi watsopano, sayenera kukhala m’gulu lankhondo, ndiponso asakakamizidwe kuchita china chilichonse. Akhale kunyumba osachita zinthu zimenezi kwa chaka chimodzi kuti asangalatse mkazi amene watenga. 6 “Munthu asalande mnzake mphero kapena mwala woperera monga chikole. Kumulanda zimenezi monga chikole ndiko kumulanda moyo. 7 “Munthu akaba mmodzi mwa abale ake, ana a Isiraeli, n’kumuchitira nkhanza ndiponso kum’gulitsa, wakuba munthuyo afe ndithu. Muzichotsa woipayo pakati panu. 8 “Samalani ndi mliri wa khate ndi kuonetsetsa kuti mukuchita zonse zimene ansembe achilevi adzakulangizani. Muzichita mosamala zonse zimene ndawalamula. 9 Muzikumbukira zimene Yehova Mulungu wanu anachitira Miriamu panjira mutatuluka m’dziko la Iguputo. 10 “Ukakongoza mnzako ngongole ya mtundu wina uliwonse, usamalowe m’nyumba yake kukatenga chimene walonjeza kukupatsa monga chikole. 11 Uziima panja, ndipo munthu amene wam’kongozayo azibweretsa yekha chikolecho kwa iwe, panjapo. 12 Ngati munthuyo ndi wovutika, usagone ndi chinthu chake chimene wakupatsa monga chikolecho. 13 Uzionetsetsa kuti wam’bwezera chikolecho dzuwa likangolowa, kuti akagone m’chovala chake. Pamenepo adzakudalitsa, ndipo udzakhala utachita chilungamo pamaso pa Yehova Mulungu wako. 14 “Usachitire chinyengo waganyu wovutika ndiponso wosauka n’kumubera, kaya akhale mmodzi wa abale ako kapena mmodzi mwa alendo okhala m’dziko lanu, amene ali m’mizinda yanu. 15 Uzim’patsa malipiro ake tsiku lililonse, ndipo dzuwa lisalowe usanam’patse malipiro ake chifukwa iye ndi wovutika. Iye akuyembekezera malipiro akewo mwachidwi, ndipo angafuule kwa Yehova chifukwa cha zimene iweyo wam’chitira, iwe n’kupezeka kuti wachimwa. 16 “Abambo asaphedwe chifukwa cha machimo a ana, ndipo ana asaphedwe chifukwa cha machimo a abambo. Aliyense aziphedwa chifukwa cha tchimo lake. 17 “Usapotoze chiweruzo cha mlandu wa mlendo kapena mlandu wa mwana wamasiye, ndipo usalande mkazi wamasiye chovala chake monga chikole. 18 Uzikumbukira kuti unali kapolo m’dziko la Iguputo, ndipo Yehova Mulungu wako anakuwombola kumeneko. N’chifukwa chake ndikukulamula kuti uzichita zimenezi. 19 “Ukaiwala mtolo wa tirigu pokolola m’munda wako, usabwerere kukatenga mtolowo. Uzisiyira mlendo wokhala m’dziko lanu, mwana wamasiye ndi mkazi wamasiye. Uzichita zimenezi kuti Yehova Mulungu wako akudalitse pa chilichonse chimene dzanja lako likuchita. 20 “Pokolola maolivi mwa kukwapula mitengo yake, usabwerere m’mbuyo kukaona ngati m’nthambi zake muli zipatso zotsala. Zimenezo zikhale za mlendo wokhala m’dziko lanu, mwana wamasiye ndi mkazi wamasiye. 21 “Pokolola mphesa m’munda wako, usabwerere kukakunkha zotsala. Mphesa zotsalazo zikhale za mlendo wokhala m’dziko lanu, mwana wamasiye ndi mkazi wamasiye. 22 Uzikumbukira kuti unali kapolo m’dziko la Iguputo. N’chifukwa chake ndikukulamula kuti uzichita zimenezi.
25 “Amuna akakangana n’kupita kwa oweruza, oweruzawo azigamula mlanduwo. Wolungama azimuweruza kuti ndi wolungama ndipo woipa azimuweruza kuti ndi woipa. 2 Ngati woipayo akuyenera kukwapulidwa, woweruza azilamula kuti woipayo amugoneke pansi, ndipo azim’kwapula pamaso pa woweruzayo. Azimukwapula zikoti zogwirizana ndi choipa chimene wachita. 3 Azimukwapula zikoti 40. Asapitirire pamenepo, kuopera kuti akapitiriza kumukwapula zikoti zambiri anganyazitse m’bale wako pamaso pako. 4 “Usamange ng’ombe pakamwa pamene ikupuntha mbewu. 5 “Ngati amuna apachibale akukhala moyandikana, ndiyeno mmodzi n’kumwalira asanabereke mwana wamwamuna, mkazi wa womwalirayo asakwatiwe ndi mlendo wochokera m’banja lina. Mlamu wake apite kwa iye ndi kum’tenga kukhala mkazi wake, ndipo achite ukwati wa pachilamu. 6 Mwana woyamba amene mkaziyo angabereke, atenge dzina la mwamuna womwalira uja, kuti dzina la m’bale wake lisafafanizike mu Isiraeli. 7 “Ngati mwamunayo sakufuna kutenga mkazi wamasiye wa m’bale wakeyo, mkaziyo azinyamuka ndi kupita kuchipata kwa akulu ndi kuwauza kuti, ‘M’bale wa mwamuna wanga wakana kusunga dzina la m’bale wake mu Isiraeli. Sanavomereze kuchita ukwati wa pachilamu ndi ine.’ 8 Pamenepo akulu a mzindawo amuitane ndi kulankhula naye. Iye aime pamaso pawo ndi kunena kuti, ‘Sindikufuna kutenga mkazi ameneyu.’ 9 Zikatero mkazi wamasiyeyo aziyandikira m’bale wa mwamuna wakeyo akuluwo akuona ndipo azim’vula nsapato ndi kumulavulira kumaso. Pamenepo azinena kuti, ‘Izi ndiye zoyenera kuchitikira munthu wokana kumanga nyumba ya m’bale wake.’ 10 Ndiyeno mu Isiraeli monse azidziwika ndi dzina lakuti, ‘Nyumba ya amene anavulidwa nsapato uja.’ 11 “Amuna akamamenyana ndipo mkazi wa mmodzi mwa amunawo wabwera kudzalanditsa mwamuna wake m’manja mwa amene akumumenya, ndipo mkaziyo watambasula dzanja ndi kugwira mwamuna winayo kumaliseche, 12 uzidula dzanja la mkaziyo. Diso lako lisamve chisoni. 13 “M’thumba lako, usakhale ndi miyezo iwiri yosiyana yoyezera kulemera kwa chinthu, usakhale ndi muyezo waukulu ndi wina waung’ono. 14 Usakhale ndi miyezo iwiri yosiyana ya efa m’nyumba yako, usakhale ndi muyezo waukulu ndi muyezo waung’ono. 15 Muyezo wako woyezera kulemera kwa chinthu uzikhala wolondola ndi woyenera. Muyezo wako wa efa uzikhala wolondola ndi woyenera kuti masiku ako achuluke m’dziko limene Yehova Mulungu wako akukupatsa. 16 Pakuti aliyense wochita zimenezi, aliyense wosachita chilungamo, n’ngonyansa kwa Yehova Mulungu wako. 17 “Muzikumbukira zimene Aamaleki anakuchitirani panjira pamene munali kutuluka mu Iguputo. 18 Iwo anakumana nanu panjira ndi kupha anthu oyenda movutika m’gulu lanu amene anali kumbuyo. Iwo anachita izi pamene munali olefuka ndi otopa ndipo sanaope Mulungu. 19 Motero Yehova Mulungu wanu akakupumitsani kwa adani anu onse okuzungulirani, m’dziko limene Yehova Mulungu wanu akukupatsani kuti mulitenge kukhala cholowa chanu, mufafanize dzina la Amaleki pansi pa thambo. Musaiwale zimenezi.
26 “Ndiyeno ukakalowa m’dziko limene Yehova Mulungu wako akukupatsa monga cholowa chako, n’kulitenga kukhala lako ndi kukhalamo, 2 ukatenge zina mwa zipatso zoyambirira pa zipatso zonse za m’munda mwako zimene udzakolola m’dziko limene Yehova Mulungu wako akukupatsa. Ukaziike m’dengu ndi kupita nazo kumalo amene Yehova Mulungu wako adzasankhe kuika dzina lake. 3 Uzikapita kwa wansembe amene azidzatumikira masiku amenewo ndi kumuuza kuti, ‘Ndikuvomereza lero pamaso pa Yehova Mulungu wako, kuti ndalowadi m’dziko limene Yehova analumbirira makolo athu kuti adzatipatsa.’ 4 “Wansembeyo azikalandira dengulo m’manja mwako ndi kuliika pafupi ndi guwa lansembe la Yehova Mulungu wako. 5 Pamenepo uzikanena pamaso pa Yehova Mulungu wako kuti, ‘Bambo anga anali Msiriya wotsala pang’ono kufa. Anapita ku Iguputo ndi anthu ochepa chabe a m’banja lake kukakhala kumeneko monga mlendo, koma anakhaladi mtundu waukulu ndi wamphamvu kumeneko. 6 Ndipo Aiguputo anayamba kutichitira zoipa, kutizunza ndi kutigwiritsa ntchito yowawa yaukapolo. 7 Pamenepo tinayamba kufuulira Yehova Mulungu wa makolo athu, ndipo Yehova anamva mawu athu ndi kuona nsautso yathu, mavuto athu ndi kuponderezedwa kwathu. 8 Pamapeto pake Yehova anatitulutsa mu Iguputo ndi dzanja lamphamvu ndi mkono wotambasula, zoopsa zazikulu, zizindikiro ndi zozizwitsa. 9 Ndiyeno anatibweretsa kumalo ano ndi kutipatsa dziko ili, dziko loyenda mkaka ndi uchi. 10 Choncho ndabweretsa zipatso zoyambirira mwa zipatso za m’dziko limene Yehova anandipatsa.’ “Pamenepo uzikaziika pamaso pa Yehova Mulungu wako ndi kugwada pamaso pa Yehova Mulungu wako. 11 Uzikasangalala chifukwa cha zabwino zonse zimene Yehova Mulungu wako wapatsa iwe ndi nyumba yako, zimene wapatsa iweyo komanso Mlevi ndi mlendo wokhala pakati panu. 12 “Ukamaliza kusonkhanitsa chakhumi chonse cha zokolola zako m’chaka chachitatu, chaka chopereka chakhumi, uzikapereka chakhumicho kwa Mlevi, mlendo wokhala pakati panu, mwana wamasiye ndi mkazi wamasiye. Amenewa azidzadya ndi kukhuta chakhumicho m’mizinda yanu. 13 Ukatero uzidzanena pamaso pa Yehova Mulungu wako kuti, ‘Ndachotsa chinthu chopatulika m’nyumba mwanga ndi kuchipereka kwa Mlevi, mlendo wokhala pakati pathu, mwana wamasiye ndi mkazi wamasiye. Ndachita zimenezi mogwirizana ndi malamulo onse amene munandipatsa. Sindinaphwanye malamulo anu kapena kuwaiwala. 14 Sindinadyeko zina mwa zimenezi pa nyengo yanga yakulira, kapena kutengapo zina mwa zimenezi ndili wodetsedwa, kapena kupereka gawo lake chifukwa cha munthu wakufa. Ndamvera mawu a Yehova Mulungu wanga. Ndachita mogwirizana ndi zonse zimene munandilamula. 15 Yang’anani pansi kuchokera kumwamba, kumalo anu oyera okhalako, ndipo mudalitse anthu anu Aisiraeli ndi dziko limene mwatipatsa, dziko loyenda mkaka ndi uchi, monga mmene munalumbirira makolo athu.’ 16 “Lero Yehova Mulungu wanu akukulamulani kutsatira malangizo ndi zigamulo zimenezi. Motero muzisunga ndi kutsatira zimenezi ndi mtima wanu wonse ndi moyo wanu wonse. 17 Inu lero mwachititsa Yehova kunena kuti adzakhala Mulungu wanu mukamayenda m’njira zake ndi kusunga malangizo, malamulo ndi zigamulo zake ndiponso kumvera mawu ake. 18 Ndipo lero Yehova wakuchititsani kunena kuti mudzakhala anthu ake, chuma chapadera, monga mmene anakulonjezerani, ndiponso kuti mudzasunga malamulo ake onse, 19 ndi kuti adzakukwezani pamwamba pa mitundu ina yonse imene anapanga. Zimenezi zidzakudzetserani chitamando, mbiri yabwino ndi kukongola, mukapitiriza kukhala anthu oyera kwa Yehova Mulungu wanu, monga mmene anakulonjezerani.”
27 Mose pamodzi ndi akulu a Isiraeli anapitiriza kuuza anthuwo kuti: “Muzisunga lamulo lililonse limene ndikukupatsani lero. 2 Mukawoloka Yorodano ndi kulowa m’dziko limene Yehova Mulungu wanu akukupatsani, muimike miyala ikuluikulu ndi kuipaka utoto woyera. 3 Ndiyeno mukawoloka, mulembe pamiyalapo mawu onse a chilamulochi kuti mulowe m’dziko limene Yehova Mulungu wanu akukupatsani, dziko loyenda mkaka ndi uchi, malinga ndi zimene Yehova Mulungu wa makolo anu wakuuzani. 4 Choncho mukawoloka Yorodano, muimike miyala imeneyi paphiri la Ebala, monga mmene ndakulamulirani lero, ndipo muipake utoto woyera. 5 Mumangirenso Yehova Mulungu wanu guwa lansembe kumeneko, guwa lansembe lamiyala. Musaseme miyalayo ndi chipangizo chilichonse chachitsulo. 6 Muzigwiritsa ntchito miyala yathunthu pomangira Yehova Mulungu wanu guwa lansembe, ndipo muzipereka nsembe zopsereza kwa Yehova Mulungu wanu paguwalo. 7 Muzipereka nsembe zachiyanjano ndi kuzidyera pamenepo, ndipo muzikondwera pamaso pa Yehova Mulungu wanu. 8 Mulembe mawu onse a chilamulochi pamiyalayo, muwalembe moonekera bwino.” 9 Kenako Mose ndi ansembe achilevi analankhula ndi Aisiraeli onse kuti: “Aisiraeli inu, khalani chete ndi kumvetsera. Lero mwakhala anthu a Yehova Mulungu wanu. 10 Choncho muzimvera mawu a Yehova Mulungu wanu ndi kusunga malamulo ndi malangizo ake, amene ndikukupatsani lero.” 11 Tsiku limenelo Mose anapitiriza kulankhula ndi anthuwo kuti: 12 “Amene adzaimirira ndi kudalitsa anthu paphiri la Gerizimu mukawoloka Yorodano ndi awa: Simiyoni, Levi, Yuda, Isakara, Yosefe ndi Benjamini. 13 Amene adzaimirira kuti avomere pamene matemberero akutchulidwa paphiri la Ebala ndi awa: Rubeni, Gadi, Aseri, Zebuloni, Dani ndi Nafitali. 14 Pamenepo Alevi azinena mawu awa mokweza kuuza mwamuna aliyense wa Isiraeli kuti: 15 “‘Wotembereredwa ndi munthu aliyense wopanga chifaniziro chosema kapena chifaniziro chopangidwa ndi chitsulo chosungunula ndi kuchibisa. Chifanizirocho ndi chinthu chonyansa kwa Yehova, Mulungu wopanga manja a mmisiri wa matabwa ndi zitsulo.’ (Anthu onse ayankhe kuti, ‘Zikhale momwemo!’) 16 “‘Wotembereredwa ndi munthu wonyoza bambo ake kapena mayi ake.’ (Anthu onse ayankhe kuti, ‘Zikhale momwemo!’) 17 “‘Wotembereredwa ndi munthu wosuntha chizindikiro cha malire a mnzake.’ (Anthu onse ayankhe kuti, ‘Zikhale momwemo!’) 18 “‘Wotembereredwa ndi munthu wosocheretsa wakhungu.’ (Anthu onse ayankhe kuti, ‘Zikhale momwemo!’) 19 “‘Wotembereredwa ndi munthu wopotoza chiweruzo cha mlendo wokhala pakati panu, mwana wamasiye ndi mkazi wamasiye.’ (Anthu onse ayankhe kuti, ‘Zikhale momwemo!’) 20 “‘Wotembereredwa ndi munthu wogona ndi mkazi wa bambo ake, chifukwa wavula bambo akewo.’ (Anthu onse ayankhe kuti, ‘Zikhale momwemo!’) 21 “‘Wotembereredwa ndi munthu wogona nyama iliyonse.’ (Anthu onse ayankhe kuti, ‘Zikhale momwemo!’) 22 “‘Wotembereredwa ndi munthu wogona ndi mlongo wake, mwana wamkazi wa bambo ake kapena mwana wamkazi wa mayi ake.’ (Anthu onse ayankhe kuti, ‘Zikhale momwemo!’) 23 “‘Wotembereredwa ndi mwamuna wogona ndi apongozi ake.’ (Anthu onse ayankhe kuti, ‘Zikhale momwemo!’) 24 “‘Wotembereredwa ndi munthu wobisalira mnzake ndi kumupha.’ (Anthu onse ayankhe kuti, ‘Zikhale momwemo!’) 25 “‘Wotembereredwa ndi munthu wolandira chiphuphu kuti akanthe ndi kupheratu munthu, kuti akhetse magazi a munthu wosachimwa.’ (Anthu onse ayankhe kuti, ‘Zikhale momwemo!’) 26 “‘Wotembereredwa ndi munthu amene sadzatsatira mawu a m’chilamulo ichi ndipo sadzawagwiritsa ntchito.’ (Anthu onse ayankhe kuti, ‘Zikhale momwemo!’)
^ (Deut 25:17-26:10) “Muzikumbukira zimene Aamaleki anakuchitirani panjira pamene munali kutuluka mu Iguputo. 18 Iwo anakumana nanu panjira ndi kupha anthu oyenda movutika m’gulu lanu amene anali kumbuyo. Iwo anachita izi pamene munali olefuka ndi otopa ndipo sanaope Mulungu. 19 Motero Yehova Mulungu wanu akakupumitsani kwa adani anu onse okuzungulirani, m’dziko limene Yehova Mulungu wanu akukupatsani kuti mulitenge kukhala cholowa chanu, mufafanize dzina la Amaleki pansi pa thambo. Musaiwale zimenezi.
26 “Ndiyeno ukakalowa m’dziko limene Yehova Mulungu wako akukupatsa monga cholowa chako, n’kulitenga kukhala lako ndi kukhalamo, 2 ukatenge zina mwa zipatso zoyambirira pa zipatso zonse za m’munda mwako zimene udzakolola m’dziko limene Yehova Mulungu wako akukupatsa. Ukaziike m’dengu ndi kupita nazo kumalo amene Yehova Mulungu wako adzasankhe kuika dzina lake. 3 Uzikapita kwa wansembe amene azidzatumikira masiku amenewo ndi kumuuza kuti, ‘Ndikuvomereza lero pamaso pa Yehova Mulungu wako, kuti ndalowadi m’dziko limene Yehova analumbirira makolo athu kuti adzatipatsa.’ 4 “Wansembeyo azikalandira dengulo m’manja mwako ndi kuliika pafupi ndi guwa lansembe la Yehova Mulungu wako. 5 Pamenepo uzikanena pamaso pa Yehova Mulungu wako kuti, ‘Bambo anga anali Msiriya wotsala pang’ono kufa. Anapita ku Iguputo ndi anthu ochepa chabe a m’banja lake kukakhala kumeneko monga mlendo, koma anakhaladi mtundu waukulu ndi wamphamvu kumeneko. 6 Ndipo Aiguputo anayamba kutichitira zoipa, kutizunza ndi kutigwiritsa ntchito yowawa yaukapolo. 7 Pamenepo tinayamba kufuulira Yehova Mulungu wa makolo athu, ndipo Yehova anamva mawu athu ndi kuona nsautso yathu, mavuto athu ndi kuponderezedwa kwathu. 8 Pamapeto pake Yehova anatitulutsa mu Iguputo ndi dzanja lamphamvu ndi mkono wotambasula, zoopsa zazikulu, zizindikiro ndi zozizwitsa. 9 Ndiyeno anatibweretsa kumalo ano ndi kutipatsa dziko ili, dziko loyenda mkaka ndi uchi. 10 Choncho ndabweretsa zipatso zoyambirira mwa zipatso za m’dziko limene Yehova anandipatsa.’ “Pamenepo uzikaziika pamaso pa Yehova Mulungu wako ndi kugwada pamaso pa Yehova Mulungu wako.
^ (Deut 28:1-31:30) “Ukamveradi mawu a Yehova Mulungu wako mwa kuonetsetsa kuti ukutsatira malamulo ake onse amene ndikukupatsa lero, Yehova Mulungu wako adzakukweza ndithu pamwamba pa mitundu yonse ya padziko lapansi. 2 Madalitso onsewa adzakutsata ndi kukupeza chifukwa ukumvera mawu a Yehova Mulungu wako: 3 “Udzakhala wodalitsika mumzinda, udzakhala wodalitsika m’munda. 4 “Chidzadalitsika chipatso cha mimba yako, chipatso cha m’dziko lanu, chipatso cha ziweto zako, ana a ng’ombe zako ndi ana a nkhosa zako. 5 “Lidzadalitsika dengu lako ndi chiwiya chako chokandiramo ufa. 6 “Udzadalitsika pa zochita zako zonse. 7 “Yehova adzachititsa adani ako amene adzakuukira kugonja pamaso pako. Pobwera kwa iwe adzadutsa njira imodzi, koma pothawa pamaso pako, adzadutsa njira 7. 8 Yehova adzaika madalitso pankhokwe ndi pa zochita zako zonse ndipo adzakudalitsa m’dziko limene Yehova Mulungu wako akukupatsa. 9 Yehova adzakukhazikitsani monga anthu ake oyera, monga mmene analumbirira kwa inu, chifukwa mwapitiriza kusunga malamulo a Yehova Mulungu wanu ndipo mwayenda m’njira zake. 10 Pamenepo mitundu yonse ya anthu padziko lapansi adzaona kuti mukutchedwa ndi dzina la Yehova, ndipo adzachita nanu mantha. 11 “Yehova adzachulukitsa chuma chako pa zipatso za mimba yako, zipatso za ziweto zako ndi zipatso za m’munda mwako, m’dziko limene Yehova analumbirira makolo ako kuti adzakupatsa. 12 Yehova adzakutsegulira kumwamba, nyumba yake yabwino yosungiramo zinthu, kuti akupatse mvula pa nyengo yake m’dziko lako ndi kuti adalitse ntchito iliyonse ya manja ako. Udzakongoza mitundu yambiri koma iwe sudzakongola kanthu kwa iwo. 13 Yehova adzakuchititsa kukhala kumutu osati kumchira. Pamenepo udzangokhala pamwamba ndipo sudzakhala m’munsi, chifukwa ukumvera malamulo a Yehova Mulungu wako amene ndikukupatsa lero kuti uwasunge ndi kuwatsatira. 14 Usapatuke pa mawu onse amene ndikukulamula lero, kupita kudzanja lamanja kapena lamanzere kuti utsatire milungu ina ndi kuitumikira. 15 “Mukapanda kumvera mawu a Yehova Mulungu wanu ndi kuonetsetsa kuti mukutsatira malamulo ake onse ndi mfundo zake zimene ndikukupatsani lero, matemberero otsatirawa adzakugwerani ndi kukupezani: 16 “Udzakhala wotembereredwa mumzinda, udzakhala wotembereredwa m’munda. 17 “Lidzakhala lotembereredwa dengu lako ndi chiwiya chako chokandiramo ufa. 18 “Chidzakhala chotembereredwa chipatso cha mimba yako, chipatso cha nthaka yako, ana a ng’ombe zako ndi ana a nkhosa zako. 19 “Udzakhala wotembereredwa pa zochita zako zonse. 20 “Yehova adzakutumizira matemberero, chisokonezo ndi chilango pa ntchito zako zonse zimene ukuyesa kugwira. Adzakuchitira zimenezi kufikira utafafanizidwa ndi kutha mofulumira, chifukwa cha kuipa kwa zochita zako popeza kuti wandisiya. 21 Yehova adzachititsa mliri kukumamatira kufikira atakufafaniza m’dziko limene ukupita kukalitenga kukhala lako. 22 Yehova adzakulanga ndi chifuwa chachikulu, kuphwanya kwa thupi koopsa, kutupa, kutentha thupi kwambiri, lupanga, mphepo yotentha yowononga mbewu ndi matenda a mbewu. Zimenezi zidzakusautsa kufikira utawonongeka. 23 Thambo limene lili pamwamba pa mutu wako lidzakhala ngati mkuwa, ndipo nthaka yako idzakhala ngati chitsulo. 24 Yehova adzakugwetsera mchenga ndi fumbi ngati mvula m’dziko lako. Adzakugwetsera zimenezi kuchokera kumwamba kufikira utafafanizika. 25 Yehova adzakuchititsani kuti mugonje pamaso pa adani anu. Pokamenyana nawo nkhondo mudzadutsa njira imodzi, koma pothawa pamaso pawo mudzadutsa njira 7. Mudzakhala chinthu chonyansa kwa mafumu onse a dziko lapansi. 26 Mitembo yanu idzakhala chakudya cha cholengedwa chilichonse chouluka m’mlengalenga ndi zilombo zakutchire, ndipo sipadzakhala woziopsa. 27 “Yehova adzakulanga ndi zithupsa za ku Iguputo, matenda a mudzi, ziwengo ndi zotupa, ndipo sudzachira matenda amenewa. 28 Yehova adzakulanga ndi misala, khungu ndipo adzakuchititsa kudabwa kwambiri. 29 Udzafufuzafufuza masana ngati mmene wakhungu amafufuzirafufuzira mu mdima, ndipo sudzapambana. Iwe wekha udzakhala wodyeredwa ndi kulandidwa zinthu nthawi zonse, popanda wokupulumutsa. 30 Udzalonjeza kukwatira mkazi koma mwamuna wina adzamugwirira. Udzamanga nyumba koma sudzakhalamo. Udzabzala mitengo ya mpesa koma sudzadya zipatso zake. 31 Ng’ombe yako idzaphedwa iwe ukuona, koma nyama yake sudzadyako. Bulu wako adzalandidwa ndi achifwamba iwe ukuona, ndipo sudzamuonanso. Nkhosa yako idzaperekedwa kwa adani ako, koma sipadzakhala wokupulumutsa. 32 Ana ako aamuna ndi ana ako aakazi adzaperekedwa kwa anthu ena iwe ukuona ndipo udzawalakalaka nthawi zonse, koma manja ako adzakhala opanda mphamvu. 33 Anthu amene sunawadziwe adzadya zipatso za m’dziko lako ndi mbewu zako zonse. Motero udzakhala wodyeredwa ndi woponderezedwa nthawi zonse. 34 Pamenepo udzasokonezeka mutu chifukwa cha zimene maso ako adzaona. 35 “Yehova adzakulanga ndi zithupsa zonyeka m’mawondo onse ndi m’ntchafu monse. Matenda amenewa adzayambira kumapazi mpaka paliwombo, ndipo sudzachira. 36 Yehova adzakuyendetsa pamodzi ndi mfumu yako imene udzadziikira, kukupititsa ku mtundu umene iweyo kapena makolo ako simunaudziwe. Kumeneko udzatumikira milungu ina, yamtengo kapena yamwala. 37 Pamenepo udzakhala chodabwitsa, adzakupekera mwambi ndi kukutonza pakati pa mitundu yonse ya anthu amene Yehova adzakupititsako. 38 “Udzapita ndi mbewu zambiri kumunda, koma udzakolola zochepa chifukwa dzombe lidzadya mbewuzo. 39 Udzalimadi ndi kubzala mitengo ya mpesa, koma sudzakolola mphesa zake ndi kumwa vinyo, chifukwa mbozi zidzadya mpesawo. 40 Udzakhala ndi mitengo ya maolivi m’dera lako lonse, koma sudzadzola mafuta chifukwa maolivi ako adzayoyoka. 41 Udzabereka ana aamuna ndi ana aakazi, koma sadzapitiriza kukhala ako chifukwa adzatengedwa kupita ku ukapolo. 42 Mitengo yako yonse ndi zipatso za m’dziko lako zidzakhala za tizilombo ta mapiko tochita mkokomo. 43 Mlendo wokhala pakati panu adzapitirizabe kutukuka kukuposani, koma inuyo mudzapitirizabe kutsika pansi. 44 Iye adzakhala wokukongoza koma iweyo sudzatha kumukongoza. Iye adzakhala mutu koma iweyo udzakhala mchira. 45 “Matemberero onsewa adzakugwera, kukutsatira ndi kukupeza kufikira utafafanizika, chifukwa sunamvere mawu a Yehova Mulungu wako mwa kusunga malamulo ndi mfundo zake zimene anakupatsa. 46 Matembererowa adzapitiriza pa iwe ndi ana ako monga chizindikiro ndi cholosera mpaka kalekale, 47 chifukwa chakuti sunatumikire Yehova Mulungu wako mokondwera, ndi mtima wosangalala, pamene unakhala ndi zochuluka pa chilichonse. 48 Udzatumikira adani ako amene Yehova adzawatuma kuti akuukire. Udzawatumikira uli ndi njala, ludzu, usiwa ndiponso ukusowa china chilichonse. Adzakuveka goli lachitsulo m’khosi lako kufikira atakufafaniza. 49 “Yehova adzautsa mtundu wakutali, kumalekezero a dziko, mtundu umene chilankhulo chake sudzachimva. Mtunduwo udzakuukira monga mmene chiwombankhanga chimakhwathulira nyama yake, 50 mtundu wa nkhope yoopsa umene sudzaikira kumbuyo munthu wachikulire kapena kukondera mnyamata. 51 Iwo adzadya chipatso cha ziweto zako ndi zipatso za nthaka yako kufikira utafafanizidwa, ndipo sadzakusiyirako mbewu, vinyo watsopano kapena mafuta, mwana wa ng’ombe yako kapena mwana wa nkhosa yako kufikira atakuwonongeratu. 52 Chotero adzakuzungulirani m’mizinda yanu yonse kufikira mipanda yanu yaitali ndi yolimba kwambiri imene muzidzaidalira itagwa m’dziko lanu lonse. Adzakuzungulirani ndithu m’mizinda yanu yonse m’dziko lanu limene Yehova Mulungu wanu wakupatsani. 53 Pamenepo udzadya chipatso cha mimba yako, mnofu wa ana ako aamuna ndi ana ako aakazi, amene Yehova Mulungu wako wakupatsa, chifukwa cha zovuta ndi nsautso zimene adani ako adzakupanikiza nazo. 54 “Koma mwamuna wolobodoka nkhongono ndi wachisasati pakati panu, adzayang’ana ndi diso loipa m’bale wake, mkazi wake wokondedwa ndi ana ake aamuna amene atsala, 55 kuti asagawireko aliyense wa iwo mnofu uliwonse wa ana ake aamuna amene adzawadya. Adzatero poona kuti alibiretu china chilichonse, chifukwa cha zovuta ndi nsautso zimene mdani wanu adzakupanikizani nazo m’mizinda yanu yonse. 56 Ndipo mkazi wolobodoka nkhongono ndi wachisasati pakati panu, amene sanayesepo n’komwe kupondetsa phazi lake pansi chifukwa cha kuleredwa mwachisasati ndi kulobodoka nkhongono, ameneyu adzayang’ana ndi diso loipa mwamuna wake wokondedwa, mwana wake wamwamuna ndi mwana wake wamkazi. 57 Adzayang’ananso ndi diso loipa zotuluka m’mimba mwake pambuyo pobereka komanso ana ake aamuna amene iye anabereka, chifukwa adzawadya mseri pokhala wosowa chilichonse chifukwa cha zovuta ndi nsautso zimene mdani wanu adzakupanikizani nazo m’mizinda yanu. 58 “Ngati sudzatsatira mosamala mawu onse a chilamulo ichi olembedwa m’buku ili, kuti uziopa dzina laulemerero ndi lochititsa manthali, dzina lakuti Yehova, amene ndi Mulungu wako, 59 Yehova adzakulitsa kwambiri miliri yako ndi miliri ya ana ako. Miliri imeneyo idzakhala yaikulu kwambiri ndi yokhalitsa, ndipo udzagwidwa ndi matenda onyansa ndi okhalitsa. 60 Adzakubweretsera matenda onse a ku Iguputo amene unachita nawo mantha, ndipo adzakumamatira. 61 Kuwonjezera pamenepo, Yehova adzakubweretsera nthenda iliyonse ndi mliri uliwonse umene sunalembedwe m’buku la chilamulo ili, kufikira utafafanizika. 62 Ngakhale kuti mwachuluka ngati nyenyezi zakumwamba, mudzatsala ochepa chifukwa chosamvera mawu a Yehova Mulungu wanu. 63 “Chotero, monga mmene Yehova anasangalalira kuti akuchitireni zabwino ndi kukuchulukitsani, momwemonso adzasangalala kuti akuwonongeni ndi kukufafanizani. Pamenepo mudzatheratu m’dziko limene mukupita kukalitenga kukhala lanu. 64 “Yehova adzakumwazani mwa anthu a mitundu yonse kuchokera kumalekezero ena a dziko mpaka kumalekezero enanso a dziko. Kumeneko mukatumikira milungu ina imene inuyo kapena makolo anu simunaidziwe, milungu yamtengo ndi milungu yamwala. 65 Pakati pa mitundu imeneyo sudzakhala mwamtendere, ndipo sudzapeza malo oti phazi lako liponde kuti lipumulirepo. Kumeneko, Yehova adzakupatsa mtima wachinthenthe, adzachititsa maso ako khungu ndipo adzakutayitsa mtima. 66 Pamenepo moyo wako udzakhala pangozi yaikulu koopsa, ndipo udzakhala wamantha usiku ndi usana, moti sudzakhala wotsimikiza za moyo wako. 67 M’mawa udzanena kuti, ‘Zikanakhala bwino akanakhala madzulo!’ ndipo madzulo udzanena kuti, ‘Zikanakhala bwino ukanakhala m’mawa!’ chifukwa cha mantha amene adzagwira mtima wako, ndiponso chifukwa cha zimene maso ako adzaona. 68 Yehova adzakubwezerani ku Iguputo pa zombo kudzera njira imene ndinakuuzani kuti, ‘Simudzaionanso.’ Kumeneko mudzalakalaka kudzigulitsa kwa adani anu kuti mukhale akapolo aamuna ndi aakazi, koma sipadzakhala wokugulani.”
29 Awa ndi mawu a pangano limene Yehova analamula Mose kuti achite ndi ana a Isiraeli m’dziko la Mowabu, kuwonjezera pa pangano limene anachita nawo ku Horebe. 2 Choncho Mose anaitana Aisiraeli onse ndi kuwauza kuti: “Inuyo ndinu amene munaona ndi maso m’dziko la Iguputo zonse zimene Yehova anachitira Farao, atumiki ake onse ndi dziko lake lonse. 3 Inuyo munaona mayesero, zizindikiro zazikulu zija ndi zozizwitsa. 4 Koma Yehova sanakupatseni mtima woti muthe kuzindikira, maso oti muthe kuona ndi makutu oti muthe kumva, kufikira lero. 5 ‘Pamene ndinali kukutsogolerani kwa zaka 40 m’chipululu, zovala zanu sizinathe ndiponso nsapato zanu sizinathe kumapazi anu. 6 Simunadye mkate, simunamwe vinyo ndi zakumwa zina zoledzeretsa, kuti mudziwe kuti ine ndine Yehova Mulungu wanu.’ 7 Ndiyeno munafika pamalo ano, ndipo Sihoni mfumu ya Hesiboni ndi Ogi mfumu ya Basana anatuluka kudzamenyana nafe nkhondo, koma tinawagonjetsa. 8 Kenako tinatenga dziko lawo ndi kulipereka monga cholowa kwa fuko la Rubeni, fuko la Gadi ndi hafu ya fuko la Manase. 9 Choncho muzisunga mawu a pangano ili kuti zonse zimene muzichita zizikuyenderani bwino. 10 “Nonsenu mwaima pano lero pamaso pa Yehova Mulungu wanu, inu atsogoleri a mafuko, akulu anu, atsogoleri anu, mwamuna aliyense wa mu Isiraeli, 11 ana anu, akazi anu, alendo okhala mkati mwa msasa wanu, kuyambira wokutolerani nkhuni mpaka wokutungirani madzi, 12 kuti muchite pangano ndi Yehova Mulungu wanu mwa kulumbira, pangano limene Yehova Mulungu wanu akuchita nanu lero. 13 Cholinga chake n’chakuti akukhazikitseni lero monga anthu ake ndi kuti akuonetseni kuti ndi Mulungu wanu, monga mmene anakulonjezerani ndiponso monga mmene analumbirira makolo anu, Abulahamu, Isaki ndi Yakobo. 14 “Tsopano sindikuchita pangano ili mwa lumbiro ndi inu nokha ayi, 15 koma ndikuchita pangano ili ndi anthu amene aimirira ndi ife pano lero pamaso pa Yehova Mulungu wanu, komanso ndi awo amene sitili nawo pano lero. 16 (Pakuti inu mukudziwa bwino mmene tinali kukhalira m’dziko la Iguputo ndi mmene tinadutsira pakati pa anthu a mitundu ina. Podutsa pakati pa mitundu imeneyo, 17 munaona zinthu zawo zonyansa ndi mafano awo onyansa, mafano amtengo ndi amwala, asiliva ndi agolide amene anali nawo.) 18 Cholinga cha pangano limeneli n’chakuti, pakati panu pasapezeke mwamuna, mkazi, banja kapena fuko limene mtima wake ukupatuka kusiyana ndi Yehova Mulungu wathu, ndi kupita kukatumikira milungu ya mitundu inayo, kuti pakati panu pasapezeke muzu wotulutsa chomera chakupha ndi chitsamba chowawa. 19 “Ndiyeno zikachitika kuti wina amene wamva mawu a lumbiro ili, walankhula modzitama mumtima mwake kuti, ‘Ndidzakhala ndi mtendere ngakhale kuti ndidzayenda motsatira zofuna za mtima wanga,’ koma ali ndi cholinga chowononga wina aliyense, mofanana ndi kukokolola mtengo wothiriridwa bwino ndi wosathiriridwa womwe, 20 Yehova sadzafuna kukhululukira munthu woteroyo, m’malomwake mkwiyo ndi ukali wa Yehova udzamuyakira, ndipo matemberero onse olembedwa m’buku ili adzakhala pa iye, motero Yehova adzafafanizadi dzina la munthuyo pansi pa thambo. 21 Choncho Yehova adzam’patula pa mafuko onse a Isiraeli kuti amudzetsere tsoka, mogwirizana ndi matemberero onse a pangano lolembedwa m’buku ili la chilamulo. 22 “Pamenepo m’badwo wa m’tsogolo, ana anu amene adzabwera pambuyo panu, ndiponso mlendo amene adzachokera kudziko lakutali, akadzaona miliri ndi nthenda zimene Yehova wakantha nazo dzikolo, adzanena mawu. 23 Adzanena mawuwo akadzaonanso sulufule, mchere ndi kutentha, moti m’dzikomo simungabzalidwe mbewu, simungaphuke kalikonse ndipo simungamere chomera chilichonse, mofanana ndi Sodomu ndi Gomora, Adima ndi Zeboyimu, mizinda imene Yehova anaiwononga mu ukali ndi mkwiyo wake. 24 Mitundu yonse idzanena kuti, ‘N’chifukwa chiyani Yehova wachitira dzikoli zimenezi? N’chifukwa chiyani mkwiyo wake wayaka kwambiri chonchi?’ 25 Pamenepo anthu adzanena kuti, ‘N’chifukwa chakuti anataya pangano la Yehova Mulungu wa makolo awo, limene anapangana nawo pamene anali kuwatulutsa m’dziko la Iguputo. 26 Ndipo anapita kukatumikira milungu ina ndi kuigwadira, milungu imene sanaidziwe, imenenso sanaloledwe kuti aziilambira. 27 Pamenepo mkwiyo wa Yehova unayakira dziko limeneli mwa kulibweretsera matemberero onse olembedwa m’buku ili. 28 Choncho Yehova anawazula m’dziko lawo atapsa mtima, ali ndi ukali ndiponso mkwiyo waukulu n’kuwataya m’dziko lina monga mmene zilili lero.’ 29 “Zinthu zobisika ndi za Yehova Mulungu wathu, koma zinthu zoululidwa ndi zathu ndi ana athu mpaka kalekale, kuti titsatire mawu onse a chilamulo ichi.
30 “Ndiyeno zikadzachitika kuti mawu onsewa akwaniritsidwa pa inu, madalitso ndi matemberero amene ndakuikirani pamaso panu, ndipo mwakumbukira mawu amenewa mumtima mwanu muli pakati pa mitundu yonse kumene Yehova Mulungu wanu adzakubalalitsirani, 2 moti mwabwerera kwa Yehova Mulungu wanu ndi kumvera mawu ake ndi mtima wanu wonse ndi moyo wanu wonse, mogwirizana ndi zonse zimene ndikukulamulani lero, inuyo ndi ana anu, 3 Yehova Mulungu wanu adzabweza kwawo anthu a mtundu wanu amene anagwidwa ndi kupita kudziko lina, ndipo adzakumverani chifundo n’kukusonkhanitsaninso pamodzi kuchokera pakati pa anthu onse kumene Yehova Mulungu wanu anakubalalitsirani. 4 Anthu a mtundu wanu obalalitsidwawo akadzakhala kumalekezero kwa thambo, Yehova Mulungu wanu adzakusonkhanitsani ndi kukutengani kumeneko. 5 Choncho Yehova Mulungu wanu adzakulowetsanidi m’dziko limene makolo anu analitenga kukhala lawo, ndipo inu mudzalitenga kukhala lanu. Pamenepo, adzakuchitirani zabwino ndi kukuchulukitsani kuposa makolo anu. 6 Yehova Mulungu wanu adzachita mdulidwe wa mitima yanu ndi mitima ya ana anu, kuti muzikonda Yehova Mulungu wanu ndi mtima wanu wonse ndi moyo wanu wonse, kuti mukhale ndi moyo. 7 Ndipo Yehova Mulungu wanu adzaikadi matemberero onsewa pa adani anu, ndi onse odana ndi inu amene anakuzunzani. 8 “Koma iwe udzatembenuka ndi kumvera mawu a Yehova ndi kutsatira malamulo ake onse amene ndikukupatsa lero. 9 Ndipo Yehova Mulungu wako adzakuchititsa kukhala ndi zinthu zosefukira pa ntchito iliyonse ya manja ako, chipatso cha mimba yako, chipatso cha ziweto zako ndi chipatso cha nthaka yako. Pamenepo udzatukuka chifukwa Yehova adzakondweranso nawe kuti akuchitire zabwino, monga mmene anakondwera ndi makolo ako. 10 Adzachita zimenezi popeza udzamvera mawu a Yehova Mulungu wako ndi kusunga malamulo ake ndi mfundo zake zolembedwa m’buku ili la chilamulo, chifukwa udzabwerera kwa Yehova Mulungu wako ndi mtima wako wonse ndi moyo wako wonse. 11 “Lamulo limene ndikukupatsa lero si lovuta kwa iwe kulitsatira, ndipo si lapatali. 12 Silili kumwamba kuti unene kuti, ‘Ndani adzakwera kumwamba ndi kukatitengera lamulolo kuti ife tilimve ndi kulitsatira?’ 13 Ndiponso silili tsidya lina la nyanja kuti unene kuti, ‘Ndani adzawoloka kupita tsidya lina la nyanja kukatitengera lamulolo kuti ife tilimve ndi kulitsatira?’ 14 Pakuti mawu a chilamulowo ali pafupi kwambiri ndi iwe, ali m’kamwa mwako ndi mumtima mwako kuti uwatsatire. 15 “Taona, ine ndikuika pamaso pako lero moyo ndi zinthu zabwino, imfa ndi zinthu zoipa. 16 [Ngati udzamvera malamulo a Yehova Mulungu wako,] amene ndikukupatsa lero ndi kukonda Yehova Mulungu wako, kuyenda m’njira zake ndi kusunga malamulo ake, mfundo zake ndi zigamulo zake, pamenepo udzakhaladi ndi moyo ndi kuchulukana. Ndipo Yehova Mulungu wako adzakudalitsa m’dziko limene ukupita kukalitenga kukhala lako. 17 “Koma mtima wako ukatembenukira kwina ndipo sukumvera, moti wanyengeka, n’kugwadira milungu ina ndi kuitumikira, 18 ndikukuuzani lero kuti mudzatheratu. Simudzatalikitsa masiku anu panthaka imene mukupita kukaitenga kukhala yanu mutawoloka Yorodano. 19 Ndaika moyo ndi imfa, dalitso ndi temberero pamaso panu. Kumwamba ndi dziko lapansi ndi mboni pa zochita zanu. Choncho inuyo ndi mbadwa zanu musankhe moyo kuti mukhalebe ndi moyo. 20 Musankhe moyo mwa kukonda Yehova Mulungu wanu, kumvera mawu ake ndi kum’mamatira, chifukwa iye ndiye wokupatsani moyo ndi masiku ambiri kuti mukhale panthaka imene Yehova analumbira kwa makolo anu, Abulahamu, Isaki ndi Yakobo kuti adzawapatsa.”
31 Pamenepo Mose anapita ndi kukauza Aisiraeli onse mawu awa, 2 kuti: “Tsopano ndili ndi zaka 120. Sindidzaloledwanso kupitiriza ntchito yanga yokutsogolerani, pakuti Yehova wandiuza kuti, ‘Suwoloka Yorodano uyu.’ 3 Yehova Mulungu wanu akuwoloka patsogolo panu kuti akutsogolereni. Iye ndiye adzawononga mitundu imeneyi pamaso panu, ndipo inu mudzaipitikitse. Yoswa ndiye adzakutsogolerani ndi kukuwolotsani, monga mmene Yehova wanenera. 4 Ndipo Yehova adzachitira mitundu imeneyi zimene anachitira Sihoni ndi Ogi, mafumu a Aamori, ndiponso zimene anachitira dziko lawo, pamene anawawononga. 5 Yehova wapereka mitunduyi kwa inu, ndipo muichitire mogwirizana ndi malamulo onse amene ndakupatsani. 6 Limbani mtima ndipo chitani zinthu mwamphamvu. Musawaope kapena kuchita nawo mantha, chifukwa Yehova Mulungu wanu ndi amene akuyenda patsogolo panu. Iye sadzakutayani kapena kukusiyani ngakhale pang’ono.” 7 Pamenepo Mose anaitana Yoswa ndi kumuuza pamaso pa Aisiraeli onse kuti: “Limba mtima ndipo uchite zinthu mwamphamvu, chifukwa ndiwe amene udzalowetsa anthu awa m’dziko limene Yehova analumbirira makolo awo kuti adzawapatsa. Ndipo iwe ndi amene udzawapatsa dzikolo monga cholowa chawo. 8 Yehova ndi amene akuyenda patsogolo panu. Iye adzapitiriza kuyenda nanu. Sadzakutayani kapena kukusiyani ngakhale pang’ono. Choncho musaope kapena kuchita mantha.” 9 Pamenepo Mose analemba chilamulo chimenechi ndi kuchipereka kwa ansembe, ana a Levi, onyamula likasa la pangano la Yehova. Anachiperekanso kwa akulu onse a Isiraeli. 10 Ndiyeno Mose anawalamula kuti: “Kumapeto kwa zaka 7 zilizonse, pa nthawi yoikidwiratu m’chaka chopuma, pachikondwerero cha misasa, 11 pamene Aisiraeli onse afika kudzaona nkhope ya Yehova Mulungu wanu pamalo amene iye adzasankhe, muziwerenga chilamulo ichi pamaso pa Aisiraeli onse m’makutu mwawo. 12 Sonkhanitsani anthu, amuna, akazi, ana ndi alendo okhala m’mizinda yanu, kuti amvetsere ndi kuphunzira, pakuti ayenera kuopa Yehova Mulungu wanu ndi kutsatira mosamala mawu onse a m’chilamulo ichi. 13 Ana awo amene sadziwa chilamulo ichi azimvetsera, ndipo aphunzire kuopa Yehova Mulungu wanu masiku onse amene mudzakhala panthaka imene mukupita kukaitenga kukhala yanu, mutawoloka Yorodano.” 14 Kenako Yehova anauza Mose kuti: “Taona, nthawi ya kufa kwako yayandikira. Itana Yoswa, ndipo muime m’chihema chokumanako kuti ndimuike kukhala mtsogoleri.” Choncho Mose ndi Yoswa anapita ndi kukaima m’chihema chokumanako. 15 Ndiyeno Yehova anaonekera kuchihemako, mumtambo woima njo ngati chipilala, ndipo mtambowo unaima pakhomo la chihema. 16 Tsopano Yehova anauza Mose kuti: “Iweyo ugona pamodzi ndi makolo ako, ndipo anthu awa adzaimirira ndi kuchita chiwerewere pakati pawo ndi milungu yachilendo ya m’dziko limene akupita. Iwo adzandisiya ndi kuphwanya pangano limene ndinapangana nawo. 17 Pamenepo mkwiyo wanga udzawayakira tsiku limenelo, ndipo ndidzawasiya ndi kuwabisira nkhope yanga, motero adzakhala chinthu choyenera kuwonongedwa. Masoka ndi zowawa zambiri zidzawagwera, ndipo pa tsiku limenelo adzanena kuti, ‘Masoka amenewatu akutigwera chifukwa chakuti Mulungu wathu sali pakati pathu.’ 18 Koma ine ndidzawabisira nkhope yanga pa tsiku limenelo chifukwa cha zoipa zonse zimene achita, chifukwa chotembenukira kwa milungu ina. 19 “Tsopano dzilembereni nyimbo iyi ndi kuwaphunzitsa ana a Isiraeli. Muiike m’kamwa mwawo kuti nyimbo imeneyi ikhale mboni yanga pamaso pa ana a Isiraeliwo. 20 Pakuti ndidzawalowetsa m’dziko limene ndinalumbirira makolo awo, dziko loyenda mkaka ndi uchi. Kumeneko iwo adzadya ndi kukhuta, ndipo adzatukuka ndi kutembenukira kwa milungu ina. Adzatumikira milungu imeneyo ndi kundichitira chipongwe, ndipo adzaphwanya pangano langa. 21 Ndiyeno masoka ndi zowawa zambiri zikadzawagwera, nyimboyi idzawayankha monga mboni, chifukwa siyenera kuchoka pakamwa pa mbadwa zawo, pakuti ndikudziwa mtima umene akuyamba kukhala nawo lero ndisanawalowetse m’dziko limene ndawalumbirira.” 22 Chotero Mose analemba nyimboyi pa tsiku limeneli kuti aphunzitse ana a Isiraeli. 23 Ndiyeno Mulungu anaika Yoswa mwana wa Nuni kukhala mtsogoleri, ndipo anamuuza kuti: “Limba mtima ndipo uchite zinthu mwamphamvu, chifukwa iwe ndi amene udzalowetsa ana a Isiraeli m’dziko limene ndawalumbirira, ndipo ine ndidzapitiriza kukhala nawe.” 24 Mose atangomaliza kulemba mawu onse a chilamulo ichi m’buku, 25 anayamba kupereka malamulo kwa Alevi onyamula likasa la pangano la Yehova, kuti: 26 “Tengani buku ili la chilamulo, muliike pambali pa likasa la pangano la Yehova Mulungu wanu, kuti likhale mboni ya Mulungu yokutsutsani. 27 Pakuti ineyo ndikudziwa bwino khalidwe lanu lopanduka ndi kuuma khosi kwanu. Ngati lero pamene ndili moyo pamodzi nanu mwasonyeza khalidwe lopandukira Yehova, ndiye kuli bwanji pambuyo pa imfa yanga! 28 Sonkhanitsani akulu onse a mafuko anu ndi atsogoleri anu, kuti ndilankhule mawu awa m’makutu mwawo, ndipo nditenge kumwamba ndi dziko lapansi kukhala mboni zanga pamaso pawo. 29 Pakuti ndikudziwa bwino kuti pambuyo pa imfa yanga, mosakayikira mudzachita zinthu zokuwonongetsani ndipo mudzapatuka ndi kusiya njira imene ndakulamulani kuyendamo. Pamapeto pake tsoka lidzakugwerani, chifukwa mudzachita zoipa pamaso pa Yehova ndi kumulakwira ndi ntchito za manja anu.” 30 Chotero Mose anayamba kulankhula mawu onse a nyimbo iyi, mpingo wonse wa Isiraeli ukumva, ndipo anati:
^ (Deut 30:15-31:8) “Taona, ine ndikuika pamaso pako lero moyo ndi zinthu zabwino, imfa ndi zinthu zoipa. 16 [Ngati udzamvera malamulo a Yehova Mulungu wako,] amene ndikukupatsa lero ndi kukonda Yehova Mulungu wako, kuyenda m’njira zake ndi kusunga malamulo ake, mfundo zake ndi zigamulo zake, pamenepo udzakhaladi ndi moyo ndi kuchulukana. Ndipo Yehova Mulungu wako adzakudalitsa m’dziko limene ukupita kukalitenga kukhala lako. 17 “Koma mtima wako ukatembenukira kwina ndipo sukumvera, moti wanyengeka, n’kugwadira milungu ina ndi kuitumikira, 18 ndikukuuzani lero kuti mudzatheratu. Simudzatalikitsa masiku anu panthaka imene mukupita kukaitenga kukhala yanu mutawoloka Yorodano. 19 Ndaika moyo ndi imfa, dalitso ndi temberero pamaso panu. Kumwamba ndi dziko lapansi ndi mboni pa zochita zanu. Choncho inuyo ndi mbadwa zanu musankhe moyo kuti mukhalebe ndi moyo. 20 Musankhe moyo mwa kukonda Yehova Mulungu wanu, kumvera mawu ake ndi kum’mamatira, chifukwa iye ndiye wokupatsani moyo ndi masiku ambiri kuti mukhale panthaka imene Yehova analumbira kwa makolo anu, Abulahamu, Isaki ndi Yakobo kuti adzawapatsa.”
31 Pamenepo Mose anapita ndi kukauza Aisiraeli onse mawu awa, 2 kuti: “Tsopano ndili ndi zaka 120. Sindidzaloledwanso kupitiriza ntchito yanga yokutsogolerani, pakuti Yehova wandiuza kuti, ‘Suwoloka Yorodano uyu.’ 3 Yehova Mulungu wanu akuwoloka patsogolo panu kuti akutsogolereni. Iye ndiye adzawononga mitundu imeneyi pamaso panu, ndipo inu mudzaipitikitse. Yoswa ndiye adzakutsogolerani ndi kukuwolotsani, monga mmene Yehova wanenera. 4 Ndipo Yehova adzachitira mitundu imeneyi zimene anachitira Sihoni ndi Ogi, mafumu a Aamori, ndiponso zimene anachitira dziko lawo, pamene anawawononga. 5 Yehova wapereka mitunduyi kwa inu, ndipo muichitire mogwirizana ndi malamulo onse amene ndakupatsani. 6 Limbani mtima ndipo chitani zinthu mwamphamvu. Musawaope kapena kuchita nawo mantha, chifukwa Yehova Mulungu wanu ndi amene akuyenda patsogolo panu. Iye sadzakutayani kapena kukusiyani ngakhale pang’ono.” 7 Pamenepo Mose anaitana Yoswa ndi kumuuza pamaso pa Aisiraeli onse kuti: “Limba mtima ndipo uchite zinthu mwamphamvu, chifukwa ndiwe amene udzalowetsa anthu awa m’dziko limene Yehova analumbirira makolo awo kuti adzawapatsa. Ndipo iwe ndi amene udzawapatsa dzikolo monga cholowa chawo. 8 Yehova ndi amene akuyenda patsogolo panu. Iye adzapitiriza kuyenda nanu. Sadzakutayani kapena kukusiyani ngakhale pang’ono. Choncho musaope kapena kuchita mantha.”
^ (Deut 32:1-34:12) “Tamverani kumwamba inu, ndiloleni ndilankhule. Ndipo dziko lapansi limve mawu a pakamwa panga. 2 Malangizo anga adzagwa ngati mvula, Mawu anga adzatsika ngati mame, Ngati mvula yowaza pa udzu, Ngatinso mvula yamphamvu pazomera. 3 Pakuti ndidzalengeza dzina la Yehova. Vomerezani ukulu wa Mulungu wathu! 4 Iye ndi Thanthwe, ndipo ntchito yake ndi yangwiro, Njira zake zonse ndi zolungama. Mulungu wokhulupirika, amene sachita chosalungama. Iye ndi wolungama ndi wowongoka. 5 Iwo achita okha zinthu zowawonongetsa, Si ana ake, chilemacho n’chawo. Iwo ndiwo m’badwo wopotoka maganizo ndi wokhotakhota! 6 Kodi mukupitiriza kuchitira Yehova mwa njira imeneyi, Anthu opusa ndi opanda nzeru inu? Kodi iye si Atate wanu amene anakulengani, Amene anakupangani ndi kukuchititsani kukhazikika? 7 Kumbukirani masiku akale, Ganizirani zaka za mibadwomibadwo ya m’mbuyomu. Funsa bambo ako ndipo akuuza, Amuna achikulire pakati panu, ndipo akufotokozera. 8 Pamene Wam’mwambamwamba anapereka cholowa kwa mitundu, Pamene analekanitsa ana a Adamu, Anaika malire a anthu Poganizira chiwerengero cha ana a Isiraeli. 9 Pakuti gawo la Yehova ndilo anthu ake. Yakobo ndiye gawo la cholowa chake. 10 Anam’peza m’dziko lachipululu, M’chipululu chopanda kanthu, molira zilombo zakutchire. Pamenepo anayamba kum’zungulira, kum’samalira, Kum’teteza monga mwana wa diso lake. 11 Monga mmene chiwombankhanga chimagwedezera mwamphamvu chisa chake, Mmene chimaulukira pamwamba pa ana ake, Mmene chimatambasulira mapiko ake, ndi kutenga anawo, N’kuwanyamula pamapiko ake, 12 Yehova yekha anapitiriza kumutsogolera, Ndipo panalibe mulungu wachilendo kuwonjezera pa iye. 13 Anapitiriza kumuyendetsa pamapiri a dziko lapansi, Moti anadya zokolola za m’minda. Anapitirizanso kumudyetsa uchi wochokera m’thanthwe, Ndi mafuta ochokera m’mwala wa nsangalabwi. 14 Anamudyetsanso mafuta a mkaka wa ng’ombe ndi mkaka wa nkhosa, Pamodzi ndi mafuta a nkhosa. Anamudyetsa nkhosa zamphongo za ku Basana, mbuzi zamphongo, Pamodzi ndi tirigu wabwino koposa ngati mafuta okuta impso. Ndipo anali kumwa magazi a mphesa monga vinyo. 15 Yesuruni atayamba kunenepa, anayamba kupanduka. Iwe wanenepa, wakulupala, wakhuta mopitirira muyezo. Pamenepo iye anasiya Mulungu amene anam’panga, Ndi kunyoza Thanthwe la chipulumutso chake. 16 Anayamba kuputa nsanje yake ndi milungu yachilendo. Anapitiriza kumukhumudwitsa ndi zinthu zonyansa. 17 Iwo anali kupereka nsembe kwa ziwanda, osati kwa Mulungu. Anapereka nsembe kwa milungu imene sanaidziwe, Milungu yatsopano yongobwera kumene, Imene makolo anu akale sanaidziwe. 18 Munaiwala Thanthwe limene linakuberekani, Ndipo munayamba kuiwala Mulungu amene anachititsa kuti mukhalepo kudzera mwa zowawa za pobereka. 19 Yehova ataona zimenezi anayamba kuwanyoza, Chifukwa chakuti ana ake aamuna ndi aakaziwo anam’sautsa. 20 Choncho iye anati, ‘Ndiwabisire nkhope yanga, Ndione kuti ziwathera bwanji. Pakuti iwo ndi m’badwo wokonda zoipa, Ana osakhulupirika. 21 Iwo andichititsa nsanje ndi milungu yachabe. Andisautsa ndi mafano awo opanda pake. Ndipo ine ndidzawachititsa nsanje ndi anthu achabe, Ndidzawakhumudwitsa ndi mtundu wopusa. 22 Pakuti pa kukwiya kwanga moto wayaka, Ndipo udzayaka mpaka kukafika ku Manda, malo a pansi penipeni. Udzanyeketsa dziko lapansi ndi zipatso zake, Ndi kuyatsa maziko a mapiri. 23 Ndidzawonjezera masoka awo, Mivi yanga ndidzaithera pa iwo. 24 Adzalefuka ndi njala ndi kuwonongeka ndi matenda otentha thupi koopsa, Ndi chiwonongeko chowawa. Ndidzawatumizira zilombo za mano ataliatali, Pamodzi ndi njoka zapoizoni za m’fumbi. 25 Kunja lupanga lidzawasandutsa anamfedwa, Ndipo mkati mwa nyumba, mantha adzawasandutsa anamfedwa. Zimenezi zidzawaphera anyamata ndi anamwali, Mwana woyamwa pamodzi ndi munthu wa imvi. 26 Ndikananena kuti: “Ndidzawabalalitsa, Ndidzachititsa anthu kuti asatchule n’komwe za iwo,” 27 Ngati ndikanati sindikuopa kusautsidwa ndi mdani, Kuti adani awo angamve molakwa, Kutinso anganene kuti: “Dzanja lathu lapambana, Ndipo si Yehova amene wachita zonsezi.” 28 Pakuti iwo ndi mtundu wopanda nzeru, Ndipo ndi osazindikira. 29 Akanakhala anzeru, akanaganizira mozama zimenezi. Akanalingalira kuti ziwathera bwanji. 30 Kodi munthu mmodzi angathamangitse bwanji anthu 1,000, Kapena anthu awiri angapitikitse bwanji anthu 10,000? N’zosatheka, pokhapokha Thanthwe lawo litawagulitsa, Komanso ngati Yehova atawapereka. 31 Pakuti thanthwe lawo silofanana ndi Thanthwe lathu, Ndipo adani athu angavomereze zimenezi. 32 Mtengo wawo wa mpesa ndi wochokera ku mtengo wa mpesa wa ku Sodomu, Ndi kuminda ya m’mapiri a ku Gomora. Zipatso zawo za mphesa ndi zakupha, Ndipo ndi zowawa. 33 Vinyo wawo ndi poizoni wa njoka zikuluzikulu, Ndiponso ndi poizoni wakupha wa mamba. 34 Kodi sindinasunge zimenezi, Ndi kuziikira chidindo m’nkhokwe yanga? 35 Kubwezera ndi kwanga, chilangonso ndi changa. Pa nthawi yoikidwiratu phazi lawo lidzaterereka poyenda, Pakuti tsiku la tsoka lawo layandikira, Ndipo zowagwera zikufika mofulumira.’ 36 Pakuti Yehova adzaweruza anthu ake, Ndipo adzamva chisoni chifukwa cha atumiki ake, Chifukwa adzaona kuti thandizo lawachokera. Adzaona kuti pangokhala munthu wonyozeka ndi wopanda pake. 37 Pamenepo iye adzati, ‘Ili kuti milungu yawo, Thanthwe limene anathawirako, 38 Milungu imene inali kudya mafuta a nsembe zawo, Ndi kumwa vinyo wa nsembe zawo zachakumwa? Ibwere kudzakuthandizani. Ikhaletu malo anu obisalamo. 39 Onani tsopano kuti ndine Mulungu, Ndipo palibe milungu ina pamodzi ndi ine. Ndimapha ndiponso ndimapereka moyo. Ndavulaza koopsa, ndipo ine ndidzachiritsa, Palibe aliyense wonditsomphola m’dzanja langa. 40 Ndikukweza dzanja langa kumwamba polumbira, Ndipo ndikunena kuti: “Pali ine, Mulungu wamoyo wosatha,” 41 Ndikanoladi lupanga langa lonyezimira, Dzanja langa likagwira chiweruzo, Ndidzalipsira adani anga, Ndipo ndidzabwezera chilango kwa odana nane kwambiri. 42 Ndidzaledzeretsa mivi yanga ndi magazi, Magazi a anthu ophedwa ndi ogwidwa. Ndipo lupanga langa lidzadya nyama, Pamodzi ndi mitu ya atsogoleri a adani.’ 43 Kondwerani, mitundu inu, pamodzi ndi anthu ake, Pakuti adzabwezera magazi a atumiki ake, Ndipo adzabwezera chilango kwa adani ake, Nadzaphimba machimo a dziko la anthu ake.” 44 Pamenepo Mose anabwera ndi kulankhula mawu onse a nyimbo iyi m’makutu mwa anthu onse, iye pamodzi ndi Hoseya mwana wa Nuni. 45 Mose atamaliza kulankhula mawu onsewa kwa Aisiraeli onse, 46 anapitiriza kuwauza kuti: “Ganizirani mofatsa mawu onse amene ndikulankhula mokuchenjezani lero, ndipo muuze ana anu kuti aonetsetse kuti akuchita zimene mawu onse a chilamulo ichi akunena. 47 Pakuti amenewa si mawu opanda pake kwa inu, chifukwa mawu amenewa ndiwo moyo wanu. Mwa kutsatira mawu amenewa mudzatalikitsa masiku anu panthaka imene mukupita kukaitenga kukhala yanu, mutawoloka Yorodano.” 48 Yehova anapitiriza kulankhula ndi Mose pa tsiku lomweli kuti: 49 “Kwera m’phiri ili la Abarimu, phiri la Nebo, limene lili m’dziko la Mowabu, moyang’anana ndi Yeriko, ndipo uone dziko la Kanani limene ndikupereka kwa ana a Isiraeli kuti likhale lawo. 50 Pamenepo ukafera m’phiri limene ukukwera ndi kugona ndi makolo ako, monga mmene Aroni m’bale wako anafera m’phiri la Hora ndi kugona ndi makolo ake. 51 Izi zili choncho chifukwa anthu inu munachita mosakhulupirika kwa ine pakati pa ana a Isiraeli, kumadzi a pa Meriba ku Kadesi, m’chipululu cha Zini. Ndiponso chifukwa chakuti anthu inu simunandilemekeze pakati pa ana a Isiraeli. 52 Pakuti udzaona dzikolo uli patali, koma sudzalowa m’dziko limene ndikupereka kwa ana a Isiraeli.”
33 Tsopano ili ndi dalitso limene Mose, munthu wa Mulungu woona, anadalitsa nalo ana a Isiraeli iye asanafe. 2 Ndipo anati: “Yehova anafika kuchokera ku Sinai, Anathwanima pa iwo kuchokera ku Seiri. Anawala kuchokera kudera lamapiri la Parana, Ndipo anali ndi miyandamiyanda ya oyera ake, Kudzanja lake lamanja kunali ankhondo ake. 3 Iye analinso kukonda anthu ake. Oyera awo onse ali m’manja mwanu. Iwowa anakhala pansi, pamapazi panu. Anayamba kulandira ena mwa mawu anu. 4 (Mose anatipatsa chilamulo, Chimene mpingo wa Yakobo uli nacho monga chawo.) 5 Mulungu anakhala mfumu mu Yesuruni, Pamene atsogoleri a anthu anasonkhana pamodzi, Chiwerengero chonse cha mafuko a Isiraeli. 6 Rubeni akhale ndi moyo, asafe ayi, Ndipo anthu ake asakhale ochepa.” 7 Popitiriza, iye anapereka dalitso lotsatirali kwa Yuda, kuti: “Inu Yehova, imvani mawu a Yuda, M’bweretseni kwa anthu ake. Manja ake amenya nkhondo pofuna kulanditsa zinthu zake. Mukhaletu mthandizi wake kwa adani ake.” 8 Ndipo kwa Levi anati: “Tumimu ndi Urimu wanu ndizo za munthu wokhulupirika kwa inu, Amene munamuyesa pa Masa. Munayamba kulimbana naye pafupi ndi madzi a Meriba. 9 Munthu amene anauza bambo ndi mayi ake kuti, ‘Sindinawaone.’ Ngakhale abale ake sanawavomereze, Ndipo ana ake sanawadziwe. Pakuti anasunga mawu anu, Ndipo anapitiriza kusunga pangano lanu. 10 Amenewa azilangiza Yakobo pa zigamulo zanu, Ndi Isiraeli m’chilamulo chanu. Azipereka nsembe zofukiza kuti muzinunkhiza fungo lake, Ndi nsembe yathunthu paguwa lanu lansembe. 11 Inu Yehova dalitsani mphamvu zake, Ndipo mukondwere ndi ntchito ya manja ake. Muvulaze koopsa ziuno za amene akumuukira, Ndi amene amadana naye kwambiri, kuti asamuukire.” 12 Kwa Benjamini anati: “Wokondedwa wa Yehova akhale m’chitetezo cha Mulungu, Pamene akumutchinjiriza tsiku lonse, Ndipo iye akhale pakati pa mapewa ake.” 13 Ndipo kwa Yosefe anati: “Dziko lake lipitirize kudalitsidwa ndi Yehova. Lidalitsidwe ndi zinthu zabwino kwambiri zakumwamba, mame, Ndi madzi akuya a pansi pa nthaka. 14 Lidalitsidwenso ndi zinthu zabwino kwambiri, zochokera ku dzuwa, Ndi zinthu zabwino kwambiri, zokolola za miyezi yosiyanasiyana, 15 Lidalitsidwe ndi zinthu zabwino koposa, za m’mapiri a kum’mawa, Ndi zinthu zabwino kwambiri za m’mapiri amene adzakhalapo mpaka kalekale. 16 Lidalitsidwe ndi zinthu zabwino kwambiri za padziko lapansi, ndi chuma chake chonse, Komanso movomerezedwa ndi Iye amene anaonekera m’chitsamba chaminga. Zimenezi zikhale pamutu pa Yosefe, Paliwombo pa munthu wopatulidwa pakati pa abale ake. 17 Ulemerero wake ndi wofanana ndi wa mwana wa ng’ombe wamphongo woyamba kubadwa, Ndipo nyanga zake ndi nyanga za ng’ombe yam’tchire yamphongo. Nyanga zimenezo adzakankha nazo anthu. Adzakankha nazo anthu onse pamodzi mpaka kukafika kumalekezero a dziko lapansi. Nyanga zimenezo ndi anthu masauzande makumimakumi a fuko la Efuraimu, Ndiponso anthu masauzande a fuko la Manase.” 18 Kwa Zebuloni anati: “Kondwera Zebuloni iwe, pa maulendo ako, Ndiponso iwe Isakara, m’mahema ako. 19 Adzaitanira mitundu ya anthu kuphiri. Kumeneko adzapereka nsembe zachilungamo. Pakuti adzayamwa chuma chochuluka cha m’nyanja, Ndi chuma chobisika cha mumchenga.” 20 Ndipo kwa Gadi anati: “Wodala ndi iye wofutukula malire a dera la Gadi. Iye adzakhala ngati mkango, Ndipo adzakhadzula dzanja, adzang’amba mutu paliwombo. 21 Adzatenga gawo labwino kwambiri kukhala lake, Pakuti gawo loperekedwa ndi wopereka malamulo linasungidwa kumeneko. Ndipo atsogoleri a anthu adzasonkhana. Iye adzachitadi chilungamo cha Yehova, Ndi zigamulo zokhudza Isiraeli.” 22 Kwa Dani anati: “Dani ndi mwana wa mkango. Adzadumpha kuchokera ku Basana.” 23 Ndipo kwa Nafitali anati: “Nafitali wakhutira chifukwa chovomerezedwa ndi Yehova, Ndipo madalitso Ake amuchulukira. Tenga chigawo cha kumadzulo ndi kum’mwera.” 24 Kwa Aseri anati: “Aseri ndi wodalitsidwa ndi ana aamuna. Akhale wovomerezeka ndi abale ake, Woponda phazi lake m’mafuta. 25 Chitsulo ndi mkuwa ndizo zokhomera chipata chako, Udzayenda mtima uli phee, masiku onse a moyo wako. 26 Palibe wina wofanana ndi Mulungu woona wa Yesuruni, Amene amayenda m’mlengalenga pokuthandiza, Amene amayenda pamitambo mu ulemerero wake. 27 Mulungu wakale lomwe ndiwo malo ako obisalamo, Ndipo iwe uli m’manja amene adzakhalapo mpaka kalekale. Adzapitikitsa mdani pamaso pako, Ndipo adzanena kuti, ‘Awononge!’ 28 Isiraeli adzakhala motetezeka, Kasupe wa Yakobo adzakhala mosatekeseka, M’dziko lokhala ndi chakudya ndi vinyo watsopano. Ndipo kumwamba kwake kudzagwetsa mame. 29 Ndiwe wodala Isiraeli iwe! Ndani angafanane ndi iwe, Anthu amene akupulumutsidwa ndi Yehova, Chishango chako chokuthandiza, Amenenso ndi lupanga lako lopambana? Adani ako adzakhala mwamantha chifukwa cha iwe, Ndipo iwe udzayendayenda pamalo awo okwezeka.”
34 Ndiyeno Mose anachoka m’chipululu cha Mowabu kupita m’phiri la Nebo, pamwamba pa Pisiga, moyang’anana ndi Yeriko. Pamenepo Yehova anayamba kumuonetsa dziko lonse, kuchokera ku Giliyadi mpaka ku Dani. 2 Anamuonetsanso dziko lonse la Nafitali, dziko la Efuraimu ndi la Manase, dziko lonse la Yuda mpaka kunyanja ya kumadzulo. 3 Anamuonetsa Negebu ndi Chigawo cha Yorodano, chigwa cha ku Yeriko, mzinda wa mitengo ya kanjedza, mpaka ku Zowari. 4 Ndiyeno Yehova anamuuza kuti: “Dziko lija ndinalumbira kwa Abulahamu, Isaki ndi Yakobo kuti, ‘Ndidzalipereka kwa mbewu yako’ ndi limeneli. Ndakuonetsa kuti ulione ndi maso ako chifukwa sudzawoloka kukalowa m’dzikolo.” 5 Kenako Mose mtumiki wa Yehova anafera pamenepo m’dziko la Mowabu, mogwirizana ndi zimene Yehova analamula. 6 Iye anamuika m’manda m’chigwa, m’dziko la Mowabu moyang’anana ndi Beti-peori, ndipo palibe amene akudziwa manda ake kufikira lero. 7 Mose anamwalira ali ndi zaka 120. Diso lake silinachite mdima ndipo anali adakali ndi mphamvu. 8 Ana a Isiraeli analira Mose m’chipululu cha Mowabu masiku 30. Ndiyeno masiku onse olira maliro a Mose anatha. 9 Yoswa mwana wa Nuni anali wodzazidwa ndi mzimu wa nzeru, pakuti Mose anaika manja ake pa iye. Choncho ana a Isiraeli anayamba kumumvera ndipo iwo anayamba kuchita monga momwe Yehova analamulira Mose. 10 Koma mu Isiraeli simunakhalebe mneneri aliyense wofanana ndi Mose, amene Yehova anali kumudziwa pamasom’pamaso, 11 amene anachita zizindikiro ndi zozizwitsa zonse zimene Yehova anam’tuma kukachita m’dziko la Iguputo kwa Farao, kwa atumiki ake onse ndi m’dziko lake lonse. 12 Simunakhalebe mneneri amene anachita zinthu zazikulu ndi zoopsa ndi dzanja lake lamphamvu, ngati zimene Mose anachita pamaso pa Aisiraeli onse.
^ (Deut 32:22-35) Pakuti pa kukwiya kwanga moto wayaka, Ndipo udzayaka mpaka kukafika ku Manda, malo a pansi penipeni. Udzanyeketsa dziko lapansi ndi zipatso zake, Ndi kuyatsa maziko a mapiri. 23 Ndidzawonjezera masoka awo, Mivi yanga ndidzaithera pa iwo. 24 Adzalefuka ndi njala ndi kuwonongeka ndi matenda otentha thupi koopsa, Ndi chiwonongeko chowawa. Ndidzawatumizira zilombo za mano ataliatali, Pamodzi ndi njoka zapoizoni za m’fumbi. 25 Kunja lupanga lidzawasandutsa anamfedwa, Ndipo mkati mwa nyumba, mantha adzawasandutsa anamfedwa. Zimenezi zidzawaphera anyamata ndi anamwali, Mwana woyamwa pamodzi ndi munthu wa imvi. 26 Ndikananena kuti: “Ndidzawabalalitsa, Ndidzachititsa anthu kuti asatchule n’komwe za iwo,” 27 Ngati ndikanati sindikuopa kusautsidwa ndi mdani, Kuti adani awo angamve molakwa, Kutinso anganene kuti: “Dzanja lathu lapambana, Ndipo si Yehova amene wachita zonsezi.” 28 Pakuti iwo ndi mtundu wopanda nzeru, Ndipo ndi osazindikira. 29 Akanakhala anzeru, akanaganizira mozama zimenezi. Akanalingalira kuti ziwathera bwanji. 30 Kodi munthu mmodzi angathamangitse bwanji anthu 1,000, Kapena anthu awiri angapitikitse bwanji anthu 10,000? N’zosatheka, pokhapokha Thanthwe lawo litawagulitsa, Komanso ngati Yehova atawapereka. 31 Pakuti thanthwe lawo silofanana ndi Thanthwe lathu, Ndipo adani athu angavomereze zimenezi. 32 Mtengo wawo wa mpesa ndi wochokera ku mtengo wa mpesa wa ku Sodomu, Ndi kuminda ya m’mapiri a ku Gomora. Zipatso zawo za mphesa ndi zakupha, Ndipo ndi zowawa. 33 Vinyo wawo ndi poizoni wa njoka zikuluzikulu, Ndiponso ndi poizoni wakupha wa mamba. 34 Kodi sindinasunge zimenezi, Ndi kuziikira chidindo m’nkhokwe yanga? 35 Kubwezera ndi kwanga, chilangonso ndi changa. Pa nthawi yoikidwiratu phazi lawo lidzaterereka poyenda, Pakuti tsiku la tsoka lawo layandikira, Ndipo zowagwera zikufika mofulumira.’


c: text/html

text:
Paper ntchito zamanja ndi imodzi mwa njira yachidule sintha mwamakonda mutu chipani.
Today pepala la ntchito zamanja phunziro kukuwonetsani kupanga mwambo tebulo wothamanga wangwiro aliyense lathu chipani cha m'ma 20 Mphindi! Ine sindiri zowona!
Paper Timatheriyali: Paper BAIBULO wothamanga
Mufunika:
- Zokwanira mapepala scrapbook pepala kuwafika lonse kutalika kwa gome mu funso ndi pansi m'mbali ngati mukufuna wautali tione.
- A pepala wodzivulaza chifukwa zabwino woyera mabala ndi yeniyeni 90 digiri kumathandiza kupeza ngodya zabwino
- Atanyamula tepi. Eeh, inu mwandimva. Ife gettin’ zapamwamba!
- A pepala nkhonya kupita pamodzi m'mbali mwa gome wothamanga. Ine ndimakonda wanga Martha Stewart chitsanzo, Koma pali zambiri kumeneko.
- Selotepi
Zolochedwa Takulandirani Chizindikiro
- Dulani mtima kwa woodgrain scrapbook pepala.
- Kujambula wanu “olandiridwa odula” uthenga mu mtundu kuti zikuwoneka ngati anasemedwamo mu matabwa. Kodi nkhawa, Zilibe kukhala wangwiro!
- Add lalikulu glittery B kutembenukira mu olandiridwa B odula!
Musaiwale zimenezi mlungu Mitima ndi Laserbeams Zongopereka! Enter our nkhalango chipani blog Zongopereka kupambana ya zinayi vinyo utoto coasters!
Dinani apa ndi mpukutu pansi kulowa!
Mwina inunso mukufuna
Steph Calvert
Zatsopano nsanamira ndi Steph Calvert (zonse)
- kuyezetsa kuyezetsa - June 28, 2015
- Maphikidwe ku TV: Hot Ham Madzi kuchokera Kumangidwa Development - June 19, 2015
- Quick mapepala Pereka Ufiti Kupulumutsa anu Chilimwe Barbeque - June 18, 2015
- Kuyandikira yogona ndi Gold chala masokosi - June 17, 2015
- Mungachite Kuti anu laputopu cholozera kwa Akudumpha Around - June 16, 2015

robotstxt: allowed

filter: keep


text:
Phiri—Mnyamata wa Phwetulani ndi Kawaza Mgeme
Pamsonkhano wa ndale kapena zochitika zina ngati palibe anyamata a zisudzo otchedwa Phwetulani ndi Kawaza Mgeme ndiye kuti penapake pasokonekera ndipo msonkhanowo anthu saumva kukoma. Akangolowa m’bwalo Phwetulani ndi mnzake Kawaza Mgeme anthu amafa nalo phwete ndiye ngati asasiye. Dailes Bandaadacheza ndi Kawaza Mgeme kuti adziwe mmene gulu la makosana awiriwa lidayambira motere:
Ndikudziweni…
Ine ndine James Phiri koma dzina langa lodyera ndi Kawaza Mgeme. Ndimachokera m’mudzi mwa Mjuma, Paramount Chief Chukulamayembe m’boma la Rumphi. Ndidabadwa pa 16 August m’chaka cha 1985 m’banja la ana anayi momwe ndine mzime. Ndili pabanja ndipo ndili ndi mwana mmodzi wamkazi, Thembi.
Mbiri ya maphunziro ako ndi yotani?
Ndaphunzira pulaimale yanga kusukulu ziwiri, Standade 1 ndi 2 ndidaphunzira pa St. Peter’s ku Mzuzu ndipo kuyambira Standade 3 mpakana 8 ndidaphunzira pa Chiputula. Sekondale ndiyo ndidayenda nayo mpaka sukulu zisanu koma mayeso a Fomu 4 ndidalembera pasukulu ya pulaiveti ya Our Time. Kuchoka apo ndidachita maphunziro a HIV/Aids Management.
Dzina la Kawaza Mgeme lidabwera bwanji?
Dzina limeneli lidadza kaamba ka zisudzo zomwezi. Ine ndimapanga zisudzo ndi mnzanga ndipo timadzitcha kuti Phwethulani ndi Kawaza Mgeme.
Mudayamba bwanji zisudzo?
Ine ndidayamba kuchita zisudzo ndili Standade 3, nthawi imeneyo ndidali ndili ndi zaka 10. Malemu Mtende Mhango, mkulu wanga, ndi amene adandiyambitsa kuchita zisudzo chifukwa ankakonda kumanditenga kukachita nawo masewero awo a gulu la Mpoto Wafika. Nthawi yoyamba kunditenga ndidakachita sewero la HIV/Aids kudepoti ya Mzuzu, anthu adaonetsa kuti adasangalatsidwa nane poona kuti ndine mwana koma ndinkachita zisudzo. Kuyambira nthawi imeneyo ndidalowa nawo m’gululo ndipo ankanditenga kumasewero awo ambiri.
Zomwe wakwaniritsa ndi zotani?
Ndikwanitsa kudzikhazikitsa ngati mnyamata wa zisudzo komanso ndine mlembi wa zofalitsa nkhani ku bungwe la National Theatre Association of Malawi Northern Chapter. Ndinenso wamkulu wa gulu la Ma Africans Theatre lomwe ndine mmodzi mwa anthu amene adaliyambitsa. Pamwamba pa zonsezi ndidakwanitsanso kudzilipirira fizi ya mayeso anga a Fomu 4 pamene mkulu wanga yemwe ankandilipirira fizi adali atavutika.
Mavuto omwe mumakumana nawo ndi otani?
Vuto lalikulu lomwe timakumana nalo ndi maganizo a anthu omwe amaona ngati zisudzo ndi za anthu osowa chochita.
Masomphenya anu ndi otani?
Ndimafuna ndidzakalambe ndikuchitabe zisudzo. Ndimakhulupirira kuti luso langa ndi lobadwa nalo ndipo ndikuyenera kuligwiritsa ntchito posangalatsa anthu.
Mumakonda nyimbo zanji?
Ndimakonda kumvera nyimbo za Skeffa Chimoto maka chifukwa cha maimbidwe ake osangalatsa komanso uthenga womwe uli munyimbo zake. Ndimakondanso tinyimbo takalekale ngati ta MBC Band.
« Assets office waives deadline for some officers Sermon of the week: Just like Christ »